Dodik: Sporazum je u najboljem interesu RS, nema puta u NATO | N1 Srbija\n09.08.2019. |18.31 >18.44 |\nPredsednik Saveza nezavisnih socijaldemokrata Milorad Dodik izjavio je da je sporazum o formiranju vlasti na nivou BiH koji je potpisao s liderima Stranke demokratske akcije i Hrvatske demokratske zajednice BiH u najboljem interesu Republike Srpske i potpuno u skladu sa ranije utvrđenim politikama, od kojih je najvažnija da se protivi putu u NATO.\n"To je prvo o čemu smo postigli saglasnost. Nema puta u NATO dok se stav RS ne promeni. Ako jednog dana politička volja u RS bude drugačija i ako bude stavljena van snage Rezolucija o vojnoj neutralnosti, onda će neko drugi pregovarati sa tih pozicija. Nas u ovom trenutku obavezuje ta Rezolucija", rekao je Dodik u intervjuu za agenciju Srna.\nOn je kazao da su svi koji su pažljivo pročitali sporazum mogli da se uvere da su RS i SNSD učinili sve da Savet ministara BiH bude formiran u skladu s izbornim rezultatima i promovisanim politikama tog entiteta BiH.\n"Mi smo davno rekli da nismo ti koji će ginuti ili spasavati BiH, ali sigurno nismo ni ti na koje će neosnovano pasti kvalifikacija da mi nešto blokiramo i nešto nekome oduzimamo. Prvo Republika Srpska i njeni interesi, pa onda BiH koja ima institucije koje bi trebalo da servisiraju entitete, bila je i ostala naša politika", naveo je Dodik koji je i srpski član Predsedništva BiH.\nDodik je rekao da je koalicija okupljena oko SNSD, u čije ime je potpisao sporazum s liderima SDA i HDZ-a BiH, Bakirom Izetbegovićem i Draganom Čovićem, izašla na izbore da pobedi "katastrofalnu politiku uperenu protiv Republike Srpske koju su Srpska demokratska stranka (SDS) i Partija demokratskog progresa (PDP) vodili u Sarajevu proteklih godina".\n"Pobedili smo i sada želimo da uradimo sve da našu politiku, koja podrazumeva da je Republika Srpska pre svega, unesemo u zajedničke institucije. One i jesu tu da budu servis Republike Srpske i Federacije BiH, a ne da budu institucije odakle se RS disciplinuje. To je razlika između nas i onih koji nas poslednjih dana napadaju", kazao je Dodik.\nDodik, Izetbegović i Čović postigli sporazum o formiranju Saveta ministara BiH\nOn je naveo da je "pomalo iznenađen" regaovanjima na potpisivanje sporazuma o formiranju vlasti na nivou BiH.\n"Smešno je kada čujem da je do sporazuma došlo iznenada. Izbori su održani pre 11 meseci, kako to može biti iznenada. Pre bih rekao da je sporazum došao sa nepotrebnim zakašnjenjem, jer je svim učesnicima i pre 11 meseci bilo jasno na šta Srpska ne može pristati i ko su pobednici u Republici Srpskoj. Jasno mi je što su čelnici SDS-a i PDP-a nezadovoljni i ne iznenađuju njihove reakcije iz kojih čitam samo jedno, a to je žal za ministarskim foteljama", naveo je lider SNSD-a.\nOn je dodao da su SDS i PDP pre pet godina došli po glasove u Republiku Srpsku, a onda ih utopili u "unitaristički probosanski koncept" koji je okupio te partije u odlazećem Savetu ministara BiH.\n"Da li je iko zaboravio kako (predsednik SDS-a Mirko) Šarović sa visine poručuje Narodnoj skupštini Republike Srpske da mu ona ne može govoriti šta da radi. Njihovi birači im nisu dali ni tada podršku da rade protiv Srpske. Zato su četiri godine kasnije dobili oko 50.000 glasova manje. Da su SDS i PDP patriotske stranke, kako s vremena na vreme vole da se predstave, nikada ne bi ušli u vlast u Sarajevu, znajući da su poraženi u Republici Srpskoj", rekao je Dodik.\nGovoreći o optužbama iz opozicije da je potpisivanjem sporazumom pristao da BiH ide u NATO, Dodik ih je pozvao da pokažu član sporazuma u kojem to piše.\n"Neka dokažu to što u očaju viču po svojim medijima. Mogu da pokažem dokumente koje su samo u poslednje četiri godine, da ne idem dalje, potpisali Mirko Šarović i (bivši srpski član Predsedništva BiH) Mladen Ivanić, a tiču se puta BiH u NATO. Oni su glasali za to i otkud im obraz, pravo i politička pristojnost da me išta pitaju, a ne još i lažno optuže", naveo je Dodik.\nOn je podsetio da je Ivanić na odlasku iz Predsedništva BiH glasao za Strategiju spoljne politike u kojoj je NATO definisan kao jedan od prioriteta BiH.\n"Na to sam još tada javno upozoravao, apelovao i objašnjavao. Sve je bilo uzalud. I šta je na kraju bilo? Ivanić je to podržao, Predsedništvo je to usvojilo. Taj dokument za koji je Ivanić ne trepnuvši glasao, sada je na mom stolu. Ivanić mi je ostavio dokument koji nikako ne mogu da promenim jer (hrvatski i bošnjački član Predsedništva BiH, Željko) Komšić i (Šefik) Džaferović ni u ludilu ne bi glasali da NATO bude izbačen iz spoljnoplitičke strategije", dodao je Dodik.\nOn je negirao tvrdnje da je RS dobila najmanje važna ministarstva u Savetu ministara BiH, navodeći da će taj entitet imati predsedavajućeg Saveta mninistara i dva "suštinski bitna ministarstva" kao što su spoljna trgovina i ekonomski odnosi i transport i komuninakcije. Dodao je da je druga opcija bila da traže ministarstva koja imaju zvučno ime, a u suštini ne nude mnogo, kao što su Ministarstvo bezbednosti ili Ministarstvo odbrane.\n"Kažu možeš biti i možeš se zvati. Da li da biramo ministarstva koja imaju zvučno ime i nikakve benefite za Srpsku ili ona druga čiji naziv ne nosi takvu privlačnost, ali se odnosi na realan život. Oni koji znaju šta su realni problemi i kroz koja ministartsva se oni rešavaju, znaju i zašto smo se borili za ova ministarstva. Apsolutno sam zadovoljan onim šta je dobila Srpska", rekao je Dodik agenciji Srna.\nMilorad Dodik Republika Srpska Bosna i Hercegovina NATO\nSta je ovaj jadni srpski narod zgresio da ga predstavljaju dodik i vucic???????????\nIstraga u Makedoniji nakon objavljivanja audio snimaka na društvenim mrežama\nOtvorila se rupa na putu u Zagrebu, vozač upao u nju i završio u bolnici\nUstaški simboli na kući kod Našica, osude SDP 09.12.2019.


Počeli radovi na sanaciji čuvenog mosta u Jablanici - Jablanica live\nNaslovnica Jablanica Počeli radovi na sanaciji čuvenog mosta u Jablanici\nPočeli radovi na sanaciji čuvenog mosta u Jablanici\nNakon pribavljanja sve neophodne dokumentacije za rekonstrukciju porušenog mosta na Neretvi, lokalitet Muzej Bitka za ranjenike na Neretvi u Jablanici izvođač radova preduzeće HP Investing iz Mostara je otpočeo sa izvođenjem pripremnih radova u prvoj sedmici mjeseca marta 2020. godine.\nZa realizaciju ovog projekta zaduženi su slijedeći subjekti:\nInvestitor: OPĆINA JABLANICA\nNaručilac radova: JP „EPBiH“ dd Sarajevo\nIzvođač radova: HP „Investing“ doo Mostar\nUgovorena vrijednost radova iznosi 1.074.314,18 KM\nRok za izvođenje radova: 8 mjeseci od dana uvođenja u posao\nNadzor: Privredno društvo Institut IGH dd – Banja Luka\nKroz realizaciju ovog projekta koji je od strateškog interesa za općinu Jablanica, a posebno za razvoj turizma, izvršit će se slijedeći radovi predviđeni ugovorom o izvođenju radova.\nIzvođač radova je za početak realizacije ovog projekta izradio Projekat izvođenja radova (Izvedbeni projekat) prema kojem već duže od mjesec dana izvodi radove na probijanju pristupnog puta do prelaza preko Neretve, gdje je uz teške mašine i dizalice do sada urađen veliki dio pripremnih radova kako bi se stvorile pretpostavke za dopremu i spuštanje u rijeku pontona kapaciteta nosivosti minimalmo 50 tona.\nUz sve poteškoće koje su pratile izvođača radova kroz izvođenje radova na pristupnom putu do Neretve, veliki problemi su uzrokovani i pojavom pandemije Corona virusa (COVID-19) i proglašenje stanja nesreće u FBiH, ali su uz pridržavanje mjera, uposlenici preduzeća HP „Investing“ doo Mostar uradili veliki dio poslova u skladu sa dinamikom radova.\nU narednom periodu u skladu sa ugovorom o izvođenju radova predstoje radovi na izradi bušotina, injektiranje istih, izvođenje raznih betonski radova, uklanjanje postojeće horizontalne (desne) rešetkaste konstrukcije u vodi koja je pomjerena uslijed velikih vode, ukupne težine cca. 60 tona, vađenje iste i deponovanje na lokalitet Spomen kompleksa Bitka za ranjenike na Neretvi.\nUz navedeno predviđeno je da se izgradi, transportuje i montira nova desna horizontalna rešetka kao glavni eksponat ukupne težine oko 65 tona.\nPreduslov za izvođenje ovih radova je pjeskarenje čelične desne rešetkaste konstrukcije, bojenje iste, rad na sanaciji lijeve (kose) rešetkaste konstrukcije, pjeskarenje i bojenje iste, kao i drugi radovi vezani za ovu rešetku u vezi njene obnove, a koji su predviđeni ugovorom o izvođenju radova.\nUgovorom je posebno predviđena nabavka i ugradnja čeličnih profila za konstrukciju pješačke staze, pjeskarenje i bojenje iste, nabavka i ugradnja drvenih elementa za konstrukciju pješačke staze prema projektu od četinara II klase, sa dvoslojnim premazom, nabavka i ugradnja bukovih impregiranih drvenih pragova, izrada čelične ograde na postojećem rešetkastom mostu, kao i drugi radovi vezani za isto.\nU narednom periodu se očekuje intenziviranje radova na obnovi porušenog mosta na Neretvi. Očekujemo da se ovaj strateški projekat za općinu Jablanica okonča u skladu sa predviđenim rokovima, ukoliko aktuelno stanje nesreće uzrokovano pojavom Corona virusa (COVID 19), te vremenske i druge nepredviđene okolnosti ne budu spriječavale izvođenje radova.\nIzvještaj iz JZU Dom zdravlja Jablanica o stanju na području općine Jablanica\nU toku obnova trotoara u ulici Komune Vejle\nVolonterskom akcijom završen projekat „Uređenje vidikovica“\nVeliko srce konjičkog fudbalera\nU HNK deset novih slučajeva covida-19


Vučić na večeri u Sarajevu pitao Mustafu o prisvajanju imovine! – NAJNOVIJE VESTI\nVučić na večeri u Sarajevu pitao Mustafu o prisvajanju imovine!\n16th March 2017 , 01:14 RTS\nSrpski premijer Aleksandar Vučić nije propustio priliku da večeras u Sarajevu na radnoj večeri koju je za premijere Zapadnog Balkana priredio predsedavajući Saveta ministara BiH Denis Zvizdić pita kosovskog premijera Isu Mustafu na kojim osnovama je Priština donela odluku o prisvajanju srpske\nOTVORENO O PROBLEMIMA: Sarajevski restoran Libertas\nPrema nezvaničnim informacijama, Vučić je pitao da li je tu odluku doneo sam ili uz nečiju saglasnost.\nInače, ovaj potez Prištine obelodanjen je danas, tako da je prvo neformalno okupljanje premijera za večerom neminovno bilo pod neprijatnim utiskom tog događaja.\nTanjugov izvor navodi da jeste bilo napeto, ali da je vecera, ipak, protekla u istom sastavu.\nSrpski premijer je, inace po dolasku u Sarajevo danas popodne poručio prištinskim vlastima da svojom odlukom o imovini bivše SFRJ, Srbije i Vojvodine ništa nisu oteli, jer u tu imovinu ne mogu da uđu niti da je otmu.\nOn je novinarima u Sarajevu, gde sutra ucestvuje na samitu premijera Zapadnog Balkana, rekao da je besmisleno to što predstavnici Prišitne rade dodajući da “oni moraju da donesu bilo šta u želji da nas provociraju”.\nVečeri u sarajevskom restoranu Libertas prisustvovali su i ministar spoljne trgovine i ekonomskih odnosa Bosne i Hercegovine Mirko Šarović, premijer Albanije Edi Rama, kao i ambasadori Srbije i Albanije u BiH Stanimir Vukičević i Ilir Melo.\nPremijer Vučić doputovao je popodne u Sarajevo, gde će sutra učestvovati na Samitu premijera država Zapadnog Balkana.\n20th March 2018 , 08:42, 08:42


Osmani sa Micotakisom: Kosovo spremno da unapredi odnose sa Grčkom\nPredsednica Kosova Vjosa Osmani sastala se danas na Samitu zemalja jugoistočne Evrope u Grčkoj sa premijerom ove zemlje Kirjakosom Micotakisom sa kojim je razgovarala o jačanju ključnih oblasti saradnje, ali i o podršci Grčke evroatlantskoj budućnosti Kosova.\nPredsednica Kosova Vjosa Osmani premijer Grčke Kirjakos Micotakis (Foto Predsedništvo Kosova)\n"Privreda, trgovina i turizam su neke od najbitnijih oblasti u fokusu kosovsko-grčke saradnje, na kojima kao državni čelnici radimo zajedno kako bismo ih unapredili i kako bismo što više približili naša dva naroda i naše firme", rekla je Osmani, pominjući spremnost Kosova da dalje produbi odnose sa Grčkom.\nPredsednica Osmani i premijer Mitsotakis razgovarali su, kako se navodi u saopštenju, i o ratu Rusije protiv Ukrajine i o potrebi da demokratije ostanu ujedinjene pred izazivanjem evroatlantaskih vrednosti. Osmanijeva je podvukla potrebu za obraćanjem pažnje evroatlantskih partnera na naš region, naročito na postupke čiji je cilj destabilizacija stabilnosti i mira koji je velikim trudom postignut u našem regionu.\nOna je pomenula i saradnju u spoljnoj politici kao odlučnoj za budućnost našeg kontinenta, ističući da "podršku učlanjenju Kosova u Savet Evrope, kao i evroatlantske integracije treba gledati kroz prizmu bezbednosti, jer samo tako se može garantovati unapređenje demokratije, ljudskih prava, bezbednosti i mira u regionu i šire".


Opremljen dijagnostičko poliklinički centar Konzilijum – PDG\nPoliklinika Konzilijum, novootvorena poliklinika u Podgorici, je počela sa radom u aprilu ove godine i u okviru usluga koje nudi možemo izdvojiti snimanje CT skenerom i magnetnom rezonancom proizvođača General Electric Healthcare.\nNaša kompanija je ovoj poliklinici isporučila i instalirala prvi low dose CT skener u Crnoj Gori, GE Optima CT 660 – 128 slice. Ono po čemu se ovaj CT skener ističe u odnosu na ostale aparate ove vrste jeste najniža doza zračenja kojoj je pacijent izložen tokom samog snimanja, a značajno je istaći i njegovu prilagođenost snimanju krvnih sudova srca (CT koronarografiju) čak i kod ubrzanog srčanog ritma i frekvencije do 120 otkucaja u minuti, bez potrebe za prethodnim umirivanjem rada srca, što prethodne generacije CT uređaja ne mogu izvoditi.\nPrvi niskodozni, 128-slajsni skener u Crnoj Gori\nUz CT skener, naša firma je Poliklinici Konzilijum isporučila i instalirala magnetnu rezonancu GE Optima 360 1.5 T MRI, kojom se mogu snimati organi, muskuloskeletni sistem i vršiti specifični pregledi bez izlaganja zračenju.\n16-kanalni uređaj za magnetnu rezonancu\nSnimci koje prave ovi uređaji su vrhunskog kvaliteta, ali da bi pregledi bili realizovani na najvišem nivou kvaliteta isporučene su dvije dijagnostičke stanice General Electric AW VolumeShare 7, od kojih je jedna specijalizovana za preglede snimaka sa skenera, a druga za snimke sa magnetne rezonance.\nDijagnostika je lakša sa vrhunskim sistemom – GE AW VolumeShare 7\nPriča sa digitalnim snimcima ne bi bila kompletna kada ne bismo pomenuli da smo dostavili i sistem za narezivanje diskova. U ovom slučaju isporučili smo specijalni uređaj Rimage Allegro 20 koji na DVD-u uz snimke pacijentu isporučuje i aplikaciju RadiAnt pomoću koje se DVD može otvoriti i u drugim zdravstvenim ustanovama. Na diskovima su odštampani osnovni podaci o pacijentu i pregledu.\nRobot za pripremu DVD-eva – Rimge Allegro 20\nTakođe, ova poliklinika je opremila svoju internistička ambulantu holterom EKG-a CardioDay Easy & SEER 1000, holterom krvnog pritiska Tonoport V, šestokanalnim EKG aparatom MAC 600 i testom opterećenja- ergometrijom sa pokretnom trakom CardioSoft & T2100.\nSvi uređaji na odjeljenju kardiologije su proizvodi kompanije General Electric Healthcare\nOno što je važno napomenuti jeste da Poliklinika Konzilijum posjeduje ultrazvučni aparat najnovije generacije General Electric LOGIQ P9 i da je to prvi aparat ovakve vrste u Crnoj Gori.\nGE Logiq P9 sa sondama za sve vrste pregleda\nSvi ovi proizvodi su isporučeni i instalirani u saradnji sa našom firmom i servisnim timom uz garanciju od 12 do 36 mjeseci i našu punu podršku.\nct , ct scanner , ct skener , dijagnostika , ge , ge healthcare , general electric , kardiologija , kardiološki , kardiološki , konzilijum , magnet , magnetna rezonanca , mri , poliklinika , radiologija , radiološka , radiološki , ultra zvuk , ultrazvuk


Bivši strateg srpskog šampion je upisao 3 boda u nastavku prvenstva\nObjavljeno: 05.08.2020. 00:07h\nDžonatan Kafu se umalo osvetio Vladanu Milojeviću što ga je svojevremeno precrtao u Crvenoj zvezdi. Srpski trener je upisao pobedu sa svojim Al Ahlijem 4:2 protiv Al Hazema u prvom meču u Saudijskoj Arabiji posle prekida takmičenja zbog pandemije koronavirusa.\nRezultat to možda ne govori, ali je Milojevićeva ekipa imala mnogo sreće u ovom meču, ne samo što je stigla do 3 boda, već i što je ostala neporažena, jer je umalo skupo plaćeno opuštanje.\nPosle 50 minuta igre tim bivšeg trenera Zvezde je došao do visokog vođstva 2:0, iako nije bilo Marka Marina u postavi, ali onda sledi pad u igri i gosti preko Kafua stižu do izjednačenja za samo tri minuta. Brazilac je prvo asistirao, a potom i postigao gol za poravnanje.\nUsledila je drama, naročito kada je u 75. minutu Al Hazemu poništen gol.\nIpak, u smom finišu meča, u 86. i 88. minutu Milojevićev tim postiže dva gola i stiže do pobede zahvaljujući kojoj ostaje u trci za mestom koje vodi u azijsku Ligu šampiona. Al Ahli uz meč više sada je treći na tabeli sa 40 bodova.\nIZUZETNO RIGOROZNA PRAVILA UEFA: Partizan, Zvezda i ostali moraju da ih ispoštuju inače može da se desi najgore!\nFK Al Ahli DžedaFK Al HazemVladan MilojevićDžonatan KafuFK Crvena zvezdaBivši trener ZvezdeBivši igrač Zvezde


Trgovački trikovi da se zadrži duže i kupi više - Bizlife.rs\n18:02 London, 30/11/2017\nŠoping centri, kao i kockarnice, imaju neke trikove pomoću kojih svoje kupce zadržavaju što duže, kako bi potrošili što više novca.\nU trgovačkim centrima nema satova, a u trgovinama nema prozora. Trgovci žele da kupci izgube pojam o vremenu, a pogled kroz prozor i sat bi ih podsetili na to koliko su vremena proveli u njima, prenose mediji.\nTrgovci su se pobrinuli i da je ambijent u trgovinama mnogo ugodniji od onog u centru. Tepih je mekši, muzika ugodnija, a temperatura je prilagođena tako da iz trgovine ne želite da izađete bar neko vreme.\nKabine se obično nalaze na suprotnoj strani ulaza, kako biste što više toga videli pre nego što dođete do mesta za isprobavanje odeće.\nNajjeftiniji proizvodi se obično nalaze na dnu polica, dok su oni najskuplji i najatraktivniji uvek u visini pogleda.\nTakođe, nije retkost da su u tržnim centrima pokretne stepenice koje vode ka višim spratovima fizički udaljene od onih koje posetioce vraćaju na niže nivoe, tako da kupci moraju da prepešače ukoliko žele da se spuste na sprat niže ili napuste objekat.\nIzvor: Index, Agencije\ntrgovina trik soping mol tryni centar kockarnica


Zapadni mediji: Seksizam na Paradi pobede u Moskvi - Sputnjik Srbija\n13:33 10.05.2016 (osveženo 13:49 10.05.2016) Preuzmite kraći link\nOne su nosile crne čizme do kolena, bež čarape, bela uniforma sa zlatnim širitom, crne kravate, bele rukavice i kape, navodi izdanje. Ali ono što je padalo u oči su njihove kratke suknje, koje su bile u dramatičnom kontrastu sa uniformom ženskih bataljona većine zapadnih armija, uključujući i oružane snage velike Britanije i SAD.\nŽene su išle u urednom stroju po taktu vojne koračnice, sunce je sijalo i bilo je primetno da se „brutalnom ruskom lideru“ sviđa ovaj prizor, rekao je „Vašinton post“.\nKako navodi „Dejli miror“, ruske vlasti u principu koriste paradu u čast Dana pobede da bi ojačale patriotska osećanja stanovništva i naglasile koliko je važno imati jaku vojsku, sposobnu da brani granice zemlje. Osim toga, 9. maj je odlična prilika da se pokažu rezultati višemilionskog programa modernizacije Oružanih snaga Rusije.\nzapadni mediji, parada pobede


Dačić: Srbija će nastaviti sa dosadašnjom politikom - European Western Balkans\nAutor EWB 19. 04. 2017. 19. 04. 2017.\nIvica Dačić sa Karlom Biltom; Foto: Ministarstvo spoljnih poslova\nBEOGRAD – Ministar spoljnih poslova Ivica Dačić primio je danas delegaciju Evropskog saveta za spoljne poslove (ECFR), koju je predvodio jedan od ko-predsedavajućih ovoj nevladinoj ogranizaciji, bivši premijer i ministar spoljnih poslova Švedske, Karl Bilt.\nDačić je istakao stratešku opredeljenost Srbije za integraciju u EU, a obostrano je zaključeno da je Srbija izvor stabilnosti u regionu.\nECFR je međunarodni think-tank, osnovan 2007. godine, koji ima za cilj da bude forum za razmenu mišljenja i ideja o ključnim pitanjima međunarodnih odnosa iz evropske perspektive, navodi se u saopštenju MSP.\nDelegaciju su činili i predsednik Centra za liberalne strategije Ivan Krastev, britanski diplomata i bivši savetnik Evropske spoljnopolitičke službe (i posrednik u tehničkom dijalogu Beograda i Prištine) Robert Kuper, programski direktor u sofijskoj kancelariji ECFR Vesela Černeva, direktor i osnivač ECFR Mark Leonard i direktor programa za „Širu Evropu“ (jedna od oblasti istraživanja ECFR) Frederik Veslau.\nBilt je u utorak posetio Makedoniju i tom prilikom se sreo sa liderima političkih stranaka DUI, SMSM i VMRO-DPMNE.\nECFREvropski savet za spoljne posloveIvica DačićKarl Bilt


Studenti FEFA ponovo među najboljima u jugoistočnoj Evropi! - FEFA\n„Za mene je mnogo važnije od nagrade i plasmana upoznavanje i umrežavanje sa studentima i mentorima iz različitih zemalja. U Bukureštu ćemo imati priliku da sarađujemo u timovima sa kolegama iz celog regiona i siguran sam da će nam to iskustvo doneti još više znanja i sigurnosti“ , rekao je Igor.\n„Svakako je čast biti deo ovakvog takmičenja, upoznati se sa načinom rada jedne od najvećih i najuspešnijih kompanija na svetu. Svi izazovi bili su povezani sa poslovnim svetom i zaista sam se osetio kao neko ko je odgovoran za donošenje ozbiljnih odluka. Slična situacija će biti i u Bukureštu i verujem da će mi samo učešće značiti kako na ličnom nivou, tako na profesionalnom planu u budućnosti“ , ispričao je Dušan,\nNatalija Živanović 2019-02-07T11:44:49+00:00 Tags: CEO Challenge, ekonomija, fefa, P&G, studenti, takmičenja|


Radio Šumadinac > Forum > OPŠTI FORUMI > Sport > Borkovic usao u istoriju auto-sporta, drugi na Suzuki\n26.10.2014 22:38 #1\nSUZUKA - Najbolji srpski automobilista Dušan Borković zauzeo je drugo mesto na trci u Japanu u Svetskom šampionatu turing automobila (WTC C) i postao prvi Srbin koji se popeo na pobedničko postolje u tom sportu.\nVozač NIS Petrol Kampos Rejsing tima je na legendarnoj stazi Suzuka prvu trku završio na osmom mestu, u drugoj je zauzeo drugu poziciju, što mu je donelo nova 22 boda.\nPrvo mesto zauzeo je Gabrijele Tarkvini, dok je treći bio Norbert Mihelis.\n"Bilo je fenomenalno, pobedio sam jer sam imao ogromnu podršku svoje supruge Andrijane, porodice, tima i svih navijača. Video sam u prvoj trci da mogu da stignem sve, jer sam bio brži od Monteira. U drugoj trci sam imao taktiku da ne napinjem gume i da pokušam i Tarkvinija da preteknem, ali kada me je Mihelic udario, izgubio sam malo vremena. Srećom sam uspeo da održim drugo mesto i ostanem bez oštećenja usled borbe" rekao je Borković posle trke.\nBorković u generalnom plasmanu zauzima 14. mesto sa 41 bodom, dok je na prvoj pozijiciji Hoze Marija Lopez sa 422 boda, koji je posle trke u Japanu obezbedio šampionsku titulu.\nSezona WTC C završava se na stazi Guja u Makauu, gde će se voziti od 13. do 16. novembra.\nZadnji Post: 08.10.2014, 22:21\nZadnji Post: 20.09.2014, 15:52\nZadnji Post: 06.04.2014, 15:05


ZA JEDNOKRATNU NOVČANU POMOĆ OD 100 EVRA DO SADA SE PRIJAVILO ČETIRI MILIONA GRAĐANA SRBIJE – Radio Televizija Caribrod\n25/05/2020 25/05/2020 RT Caribrod\t0 Comments\t100 evra\nZa jednokratnu novčanu pomoć od 100 evra do sada se prijavilo četiri miliona građana Srbije. Penzionerima i korisnicima socijalne pomoći novac je već isplaćen, a za sve ostale građane, koji su se prijavili onlajn ili telefonskim putem, isplata počinje danas. Dnevno će se uplaćivati novac na račune oko pola miliona građana, a tom dinamikom očekuje se da će do 1. ili 2. juna biti završene sve isplate za one koji su se prijavili za pomoć. Poslednji rok za prijavu je 5. jun, a onima koji se budu prijavili poslednjeg dana novac bi trebalo da bude isplaćen na račune banaka do 7. juna.\nPrijavljivanje i onlajn i telefonom, je vrlo jednostavno i traje manje od minuta, a građani prilikom prijave ostavljaju svoj jedinstveni matični broj, broj lične karte i banku u kojoj imaju otvoren račun, na koji će im biti uplaćeno 100 evra.\n← AMBASADORI SLOVENSKIH DRŽAVA U BEOGRADU, NA CEREMONIJI U ORGANIZACIJI BUGARSKE AMBASADE, POLOŽILI CVEĆE PRED SPOMENIK SVETIH ĆIILA I METODIJA\nU PETAK, 29. MAJA, BIĆE ODRŽANA 38. SEDNICA SKUPŠTINE OPŠTINE DIMITROVGRAD →\nTOKOM VIKENDA ZAVRŠENI SU RADOVI NA ASFALTIRANJU ULICE SVETOSAVSKA\nTOKOM NOĆI DO -8, SUTRA TOPLIJE, U VEČERNjIM SATIMA KIŠA


SLIJEDI DAN D: Sve oči fudbalske javnosti uprte u ovaj trenutak, UEFA objavila šta slijedi... | Sport.ba\n30. 03. 2020 - 17:45\nSLIJEDI DAN D: Sve oči fudbalske javnosti uprte u ovaj...\nDA LI ĆE SE TAKMIČENJA UOPĆE NASTAVITI?!\nEvropska fudbalska unija (UEFA) će na sastanku u srijedu, 1. aprila, razmotriti šta će se dešavati s ovogodišnjom sezonom Lige šampiona i drugih takmičenja koja su prekinuta zbog dobro poznate situacije.\nEvropsko prvenstvo u fudbalu otkazano je za narednu godinu, a prvobitno je UEFA zamislila da se prvenstva nastave u maju i ekspresno završe ritmom srijeda - subota.\n"UEFA je pozvala sve predstavnike 55 članica na video-konferenciju u srijedu radi razgovora o opcijama za eventualno pomjeranje datuma odigravanja utakmica", ističe se u saopštenju krovne kuće evropskog fudbala.\nU saopštenju se dodaje da će na sastanku biti razgovora i o transferima igrača i samim ugovorima.\nPredsjednik UEFA Aleksandar Čeferin je ranije izjavio da bi trenutna fudbalska sezona mogla biti izgubljena, ukoliko ne počne do kraja juna, mada nije odbacio mogućnost produženja takmičenja na narednu sezonu.


Deo fabrika u Leskovcu ne radi ili prestaju sa radom do kraja nedelje, ostali rade sa smanjenim kapacitetom - Dnevnik Juga\nHome / EKONOMIJA / Deo fabrika u Leskovcu ne radi ili prestaju sa radom do kraja nedelje, ostali rade sa smanjenim kapacitetom\nSrdjan Stamenkovic 25/03/2020\tEKONOMIJA, Korona Virus, Leskovac Leave a comment\nZebnju među stanovnicima Leskovca i okoline danima izaziva činjenica da najveće leskovačke fabrike rade.\nDetaljnu situaciju izneo je na danas održanoj konferenciji za medije gradonačelnik Leskovca dr Goran Cvetanović.\n-Što se tiče fabrika na teritoriji grada Leskovca situacija je sledeća. Yura sutra, 26. marta, obustavlja rad, sem fabrike Yura 3, gde će raditi 250 radnika, koji svakako rade u najčistijoj sobi u čitavoj Evropi i dužni su da prođu proces dekontaminacije. Planirano je da se pogoni južnokorejskog investitora otvore 06.04.2020. Falke prestaje sa radom u petak, 27.03. pa sve do 13. aprila. U turskoj kompaniji Džinsi trenutno radi 200 od ukupno 950 radnika od čega 100 šije maske za potrebe leskovačke bolnice, dok rad u potpunosti obustavljaju od ponedeljka 30. marta. Aptiv pakard je smanjio broj radnika na 450, od 1600, a Autostop je prestao sa radom prošle nedelje, osim nekoliko radnika koji šiju maske za potrebe bolnice. Sve kompanije su podložne promeni u smislu produženja obustave rada ukoliko to bude potrebno zbog epidemiološke situacije – rekao je gradonalelnik Leskovca dr Goran Cvetanović.\nTags Falke Jeancy Yura\nPrevious Zatvara se „Buvlja pijaca“ na Zelenoj pijaci u Leskovcu\nNext Humanost na delu: Sestre Biljana i Ljiljana šiju maske za leskovačko porodilište


Predložena imena za 4 nova hemijska elementa - National Geographic Srbija\nPredložena imena za hemijske elemente 113, 115, 117 i 118 su nihonijum, moskovijum, tenesin i organeson.\n„Ovo je uzbudljiv dan za ceo svet“, kaže Lin Sobi, izvršni direktor Međunarodne unije za čistu i primenjenu hemiju.\nGrupa, koja je zadužena za otkriće novih elemenata predložila je imena simbola nakon što je Međunarodna unija za čistu i primenjenu hemiju u januru ove godine potvrdila njihovo otkriće, piše Scientific American.\nKriterijumi kažu da elementi moraju biti nazvan po mitološkoj figuri ili konceptu, geološkom mestu, naučniku, imovini ili mineralu.\nNihonijum (Nh) je predloženo ime za element 113, koji je sintetizovala grupa Kosuke Morita u Rikenu u Japanu. Ovaj element je nazvan po Japanu i predstavlja prvi element iz istočne Azije koji se pojavio u periodnom sistemu hemijskih elemenata.\nPogledajte i Hemijska supstanca čiju eksploziju može izazvati i dodir pera (VIDEO)\nNaučnici iz Rusije i SAD-a su otkrili elemente 115 i 117 2010. godine, pa su ih nazvali moskovijum (Mc) i tenesin (Ts), prema geografskim regijama.\nMoskovijum je nazvan po Moskvi, gde se nalazi Joint institut za nuklearna istraživanja, a tenesin prema regiji u SAD-uTenesiju, gde su sprovedena brojna istraživanja o hemijskim elementima.\nIsta grupa naučnika je imenovala i hemijski element 118 kao organeson (Og) u čast ruskog nuklearnog fizičara Jurija Oganesijana, koji je predvodio tim koji je sintetizovao element 117.\nImena će biti stavljena na uvid javnosti, a proces konsultacija će trajati pet meseci pre nego što Međunarodna unija za čistu i primenjenu hemiju dodeli konačna imena.\n„Važno je za sve ljude širom sveta da pregledaju imena kako bi se uverili da se uklapaju na svim različitim jezicima“, rekla je Sobi.\nPeriodni sistem elemenata Hemija


Kisić Tepavčević: Oboljevaju svi koji to dozvole\nDruštvo Autor:Tanjug17. jun. 202018:1617 komentara\nDarija Kisić Tepavčević / Foto: TANJUG/ ANDRIJA VUKELIC\nZamenica direktora Instituta za javno zdravlje Srbije "Dr Milan Jovanović - Batut" Darija Kisić Tepavčević izjavila je danas da je sada, što se tiče koronavirusa, sve na individualnoj proceni rizika i da nijedan zakon ni propis ne može biti iznad sopstvene želje da se ostane zdrav i sačuva porodica.\n„Oboljevaju svi koji to dozvole i nalaze se na manjoj udaljenosti od metra sa rezervoarom zaraze, a da pri tom ne koriste sredstva zaštite“, rekla je Tepavčević za Tanjug i dodala da je sada najvažnija individulana procena rizika i upotreba preventivnih mera.\nTepavčević je rekla da je jako bitno da se zna da se u najvećem delu Srbije bolest ne prijavljuje – u nekim delovima poput Vojvodine čak i tri nedelje, ali i da postoje određena područja u kojima se svakodnevno beleže dvocifrene vrednosti pozitivnih na korona virus.\nDr Kisić Tepavčević: Nemamo nijedno žarište u zemlji\n„Kada je u pitanju današnjih 96 novih slučajeva, preko dve trećine registrovanih je na podurčju Beograda, a epidemiološka istraživanja pokazala su da se radi uglavnom o okupljanjima u zatvorenim prostorima i kontaktu sa osobama zaraženim na takvim mestima“, rekla je ona i dodala da je važno to što se kod najvećeg broja ljudi može utvrditi tačno način na koji su se zarazili.\nPodsetila je da danas po kliničkim karakteristikama i manifestacijama infekcija nema istu sliku kao u martu i aprlilu, ali kao i tada oboljevaju svi bez obzira na pol, starost i zanimanje.\ndarija kisić tepavčevićInstitut za javno zdravlje "Batut"koronavirus


General motors Archives | Ekonomist\nTesla Motors nadmašio GM i postao najvrijednija američka automobilska kompanija\nby Redakcija - 11/04/2017 11/04/2017 0\nTesla Motors je u ponedjeljak po tržišnoj vrijednosti nadmašio automobilskog giganta General Motors, što je prvi put u istoriji da je najvrijednija američka automobilska kompanija postala jedna koja nema sjedište u Detroitu, centru automobilske industrije SAD-a. Cijena akcije Tesle, čije je sjedište u kalifornijskom gradu Palo Altu, porasla je u ponedjeljak\nGeneral Motors prodao Opela za 2,2 milijarde eura\nFrancuska kompanija sada ima udio od 16 odsto na evropskom tržištu automobila, dok Folksvagen ima 24 odsto. Francuska kompanija PSA, u čijem se vlasništvu nalaze Pežo i Sitroen, postigla je dogovor o kupovini Opela i Voksola od kompanije General Motors (GM) za 2,2 milijarde eura. PSA je ovom kupovinom postala drugi po redu proizvođač automobila u Evropi, odmah\nLitijum – investicija budućnosti\nby Ana Nives Radovic - 06/01/2017 0\nKoncept Interneta stvari (Internet of Things) – IoT razvija se godinama unazad, no ključni razlog zbog kojeg još nije našao širu primjenu je, prije svega, u baterijama, koje, uprkos naporima brojnih proizvođača elektronike i dalje nisu toliko malih dimenzija, a istovremeno i dovoljnog kapaciteta da bi omogućile autonomno funkcionisanje svih povezanih\nGeneral Motors plaća 900 miliona dolara\nby Redakcija - 18/09/2015 0\nKompanija nije povukla sa tržišta automobile s kvarom na sistemu za paljenje, što se povezuje sa 124 smrtna slučaja. Američki proizvođač automobila General Motors (GM) platit će 900 miliona američkih dolara kako bi okončao istragu vlasti zbog propusta kompanije da povuče sa tržišta automobile s kvarom na sistemu za paljenje, što\nBolji dani za Motor City - Detroit je izašao iz bankrota, baš poput njegovih simbola - Chryslera i General Motorsa. General Motors, jedan od tri velika proizvođača automobila u Sjedinjenim Američkim Državama, produžio je ugovor sa najvećim američkim sindikatom radnika automobilske industrije. Ova organizacija pregovara o novim uslovima i sada će se\nGeneral motors udvostručio profit\nby Redakcija - 25/07/2015 0\nAmerički proizvođač automobila Dženeral motors (GM) više je nego udvostručio neto profit u drugom kvartalu. Ovakvi rezultati uslijedili su zahvaljujući snažnoj prodaji kamiona u Sjevernoj Americi i dobrim rezultatima u Kini. Isključujući iz računice jednokratne troškove, GM je u tri mjeseca zaključno sa junom zaradio 2,9 milijardi dolara odnosno 1,29 dolara po\nDETROIT - Najveći američki proizvođač automobila General Motors (GM) naredio je opoziv gotovo 780.000 vozila u Sjevernoj Americi zbog sigurnosnih rizika u radionicama. Zbog tehničkog kvara, vrata prtljažnika na vozilima mogu pasti naglo, saopšteno je iz kompanije. GM je izvijestio o 56 povreda koje se odnose na problem. Opoziv uključuje modela\nAndroid i Apple ove godine u većini novih automobila\nDo kraja ove godine skoro svi veliki proizvođači automobila će početi da nude Apple sistem CarPlay ili Google Android Auto koji će omogućiti da ekran kontrolne table automobila izgleda i funkcioniše kao pametni mobilni telefon vozača. General Motors (GM) je u srijedu najavio da će oba sistema biti dostupna u sedam\nGeneral Motors odgovoran za smrt 90 vozača\nGM će isplatiti odštetu za nastradale u saobraćajnim nesrećama uzrokovanim serijskim kvarom na kontakt-bravama. Porodicama najmanje 90 smrtno stradalih u saobraćajnim nesrećama uzrokovanih serijskim kvarom na kontakt-bravama u automobilima General Motorsa (GM), biće isplaćena novčana odšteta, javljaju agencije. Advokat Kenneth Feinberg, kojeg je kompanija angažovala kako bi utvrdio visine novčane naknade za svaku porodicu


NovaEnergija.net » Prijava kriminala putem aplikacije uskoro i u Srbiji Prijava kriminala putem aplikacije uskoro i u Srbiji – NovaEnergija.net\nwritten by Ivana Karanović November 13, 2018\nSpecijalna aplikacija za mobilne telefone “Crime Stoppers” pomoću koje će građani moći da prijavljuju tuđe kriminalne aktivnosti, počinje u decembru sa radom u Srbiji.\nPrema pravilima organizacije “Crime stoppers”, saznanja građana o kriminalu se prosleđuju nadležnim državnim organima (MUP, BIA), a ako dovedu do razrešenja nekog krivičnog dela, dojavljivačima će biti isplaćena nagrada. Uobičajen iznos je do hiljadu dolara, a novac obezbeđuje centrala “Crime stoppers” iz Amerike.\nSuština projekta je u punoj zaštiti anonimnosti svih koji putem mobilne aplikacije otkriju tuđe prljave poslove, navodi list. Primera radi, kada građanin putem aplikacije pošalje informaciju ili fotografiju odmah dobija povratnu poruku i svoj “kod” preko koga kasnije prati da li je dobio nagradu.\nSporazum o ovoj aplikaciji nedavno su sklopili beogradski Međunarodni institut za bezbednost i američka asocijacija “Crime stoppers global solutions”.\nDirektor ovog instituta Orhan Dragaš za “Politiku” kaže da je “Crime stoppers” nevladin projekat i dodaje da je uveren da će dati dobre rezultate u našoj zemlji.\n“Iskustvo u Americi, Britaniji, zapadnoj Evropi, Australiji, svuda gde postojei ‘Crime stoppers’, je besprekorno. Njihov doprinos smanjenju kriminala je veliki. Građani koji dojavljuju informacije su zaštićeni i ne rizikuju da postanu žrtva osvete”, navodi Dragaš.\nOn naglašava da ni novac, ni nagrade, ni bilo koji drugi aspekt rada “Crime stoppers” nema veze sa državom, osim što su njeni nadležni organi krajnji korisnici informacija koje ova inicijativa prikuplja.\nPrijava kriminala putem aplikacije uskoro i u Srbiji was last modified: November 13th, 2018 by Ivana Karanović\naplikacijaappCrime Stopperskriminalnagradanovčana nagradaOrhan Dragašprijava kriminala


Pješak teže povrijeđen u saobraćajnoj nesreći – Prva.ba\nPješak teže povrijeđen u saobraćajnoj nesreći\nPješak sa Pala čiji su inicijali M.L. teže je povrijeđen u saobraćajnoj nezgodi u Ulici Milutina Milankovića u toj opštini, saopšteno je iz Policijske uprave Istočno Sarajevo.\nPovrijeđenom je ukazana ljekarska pomoć u Bolnici “Srbija” u Istočnom Sarajevu.\nUviđaj su izvršili pripadnici Policijske stanice za bezbjednost saobraćaja Pale, uz saglasnost tužioca Okružnog javnog tužilaštva u Istočnom Sarajevu.\nNastaviće se i odlazak domaćih radnika u Njemačku preko Slovenije\nBejbi bum u Banjoj Luci: Rođene 22 bebe


Izdašna premija: Prosinečki i Zmajevi zaradili bi bogatstvo ukoliko bi se plasirali na Evropsko prvenstvo – Haber.ba\nIzvršni odbor krovne kuće evropskog fudbala (UEFA) osigurat će nevjerovatnih 371 milion eura za reprezentacije koje izbore učešće na Evropskom prvenstvu 2020. godine.\nTo znači da će 24 reprezentacije koje osiguraju plasman na Evropsko prvenstvo inkasirati blizu 9 miliona eura, a za svaku pobjedu u grupnoj fazi mogu dobiti dodatnih 1,5 miliona eura. UEFA će nagraditi i reprezentacije koje osvoje jedan bod, a one će inkasirati 750.000 eura.\nDalje, ukoliko reprezentacija izbori plasman u osminu finala dobit će dodatnih dva miliona eura, dok bi plasman u četvrtfinale osigurao još tri miliona eura. Plasman u polufinale donio bi novih pet miliona eura, a finale sedam miliona eura, navodi “Klix“…\nStoga je jasno zbog čega fudbalskoj reprezentaciji Bosne i Hercegovine i novom selektoru Robertu Prosinečkom plasman na Evropsko prvenstvo treba biti imperativ, a približno devet miliona eura, koliko bi dobili eventualnim plasmanom, znatno bi pomoglo u unapređenju bh. fudbala.\nTeme:Evropsko prvenstvo, fudbalska reprezentacija BiH, Robert Prosinečki, zarada


Sajam zapošljavanja u petak u Bačkoj Topoli | (Vesti - 25. 09. 2018) Subotica.com\n25.09.2018. u 10:30h\nIspostava Bačka Topola subotičke Filijale Nacionalne službe za zapošljavanje organizuje u petak, 28. septembra, Sajam zapošljavanja u Bačkoj Topoli. Sajam će se održati u Velikoj hali JP "Tržnica" (Karađorđeva ulica bb), u periodu od 9:30 do 15:30 časova.\nSajam je zamišljen kao spoj privrede, obrazovanja i zapošljavanja, te će među učesnici biti i srednje škole iz Bačke Topole, kao i poslodavaci koji će predstaviti delatnosti i poslove kojima se bave (mala preduzeća i preduzetnici, stari zanati i slično). Cilj sajma jeste da se na jedan nov način povežu poslodavci, nezaposleni i učenici srednjih škola, kao budući radnici i preduzetnici.\n- Učešće na sajmu do sada je najavilo 34 poslodavca iz Bačke Topole, Malog Iđoša i Subotice, koji će nezaposlenima ponuditi preko 500 slobodnih radnih mesta. Oni će na sajmu tražiti radnike iz oblasti mašinstva i obrade metala, odnosno topioničare, livce, oštrače, bravare, zavarivače, metalostrugare, mašinske tehničare i tehničare na održavanju mašina, tehničare kvaliteta, diplomirane inženjere mašinstva, operatere na CNC mašinama i tehničke crtače. Kompanijama je, takođe, potreban veći broj operatera, odnosno radnika u proizvodnji plastike, gume, korpica za trgovine, kao i mesara, trgovaca, agenata osiguranja, ekonomista - navodi se u saopštenju subotičke Filijale Nacionalne službe za zapošljavanje.\nU revijalnom delu sajma, u kojem će se predstaviti kompanije sa svojim proizvodima, učestvovaće pecara rakije, cvećara "Klari dekor", kuća lepote "Pozsar i mlađi Pozsar", krojački salon "Erika", Turistička organizacija Bačka Topola, prvi vojvođanski industrijski park i Udruženje preduzetnika Bačka Topola.\nNa Sajmu će svoje obrazovne smerove predstaviti i tri srednje škole iz Bačke Topole, među kojima su Poljoprivredna škola "Bačka Topola", Gimnazija i srednja ekonomska škola "Dositej Obradović" i Tehnička škola "Jožef Šinković".\n- Nezaposlena lica i tražioci zaposlenja moći će da konkurišu na veći broj radnih mesta u istom danu, kao i da učestvuju u nekoj od faza procesa rada kod poslodavaca kako bi ostvarili bolji uvid u zahteve konkretnog radnog mesta. Učenicima će ova manifestacija pomoći da se lakše odluče kojim poslom žele da se bave u budućnosti - dodaje se u saopštenju.\nNacionalna služba za zapošljavanje bačka topola zapošljavanje sajam zapošljavanja


Nemački klubovi i navijači pokazali humanost prema izbeglicama\nBeta 3. septembra 2015. 20:20\nNemački fudbalski klubovi javno su danas objavili načine na koje će pomoći veliki broj izbeglica koji dolazi u zemlju, i izrazili su solidarnost i podršku sa ljudima koji beže od rata na Bliskom Istoku.\n“Ovo su jako teška vremena za ove ljude, a ovo je mali doprinos njihovom odvraćanju pažnje od svakodnevnice”, napisao je Majnc u svom saopštenju u kome poziva migrante da gledaju utakmice tog kluba.\nZa sada se, međutim, najviše istakao Bajern Minhen. Šampion Nemačke je jedan od najvećih i najbogatijih klubova sveta, a danas je saopštio da će donirati milion evra projektima za imigrante i da će napraviti trening centar u kome će deca i mladi moći da uče nemački jezik i u kome će dobiti hranu i opremu za fudbal.\nBavarci svoju sledeću utakmicu kod kuće igraju 12. septembra, a zvezde tima će na teren izaći držati za ruke decu sa obe strane – nemačku decu sa jedne, a izbegličku sa druge, što će biti simbol integracije izbeglica.\nNemačka je ove godine dobila najveći broj azilanata ikad. Očekuje se da će oko 800.000 ljudi u 2015. godini doći u zemlju, što je četiri puta više nego prošle godine.\nU Minhen je u četvrtak doputovalo više od 2.000 izbeglica, a policija je objavila da je “prezatrpana” donacijama građana.\nMajnc je na prošlu utakmicu pozvao 200 migranata, a očekuje se da će na sledećoj domaćoj, koja se igra 18. septembra, biti oko 400 njih.\nDrugoligaški klub Bilefeld dodelio je 500 karata izbeglicama za svoju utakmicu protiv Hajdenhajma. Klub je naveo da su sve razgrabljene u roku od dva sata.\nU Borusiji Dortmund, koja se već dugo bori protiv ekstremne desnice među svojim navijačima, jedan deo gledalaca godinama već želi dobrodošlicu migrantima. Klub je nedavno pozvao 220 imigranata da gledaju utakmicu Lige Evropa protiv Odsa.\nDortmund privlači mnogo izbeglica u potrazi za boljim i sigurnijim životom, ali ovaj grad, koji se nalazi u središtu industrijske regije Rur, služi takođe i kao centralna tačka neonacista u državi Severna Rajna-Vestfalija.\nKlub je do sada sprovodio nekoliko mera da bi obuzdao desničarsko nasilje i promovisao toleranciju, uključujući i čuvenu kampanju “Nema piva za rasiste”. Klub je takođe negirao sve primedbe da Nemačka ne može da priušti više migranata.\n“Nemačka je jedna od najvećih i najprosperitetnijih zemalja u Evropi. Ako broj aplikacija za azil stavite u proporciju sa brojem stanovnika, vidi se da je Nemačka tek 10. na listi zemalja u Evropi”, napisao je klub na svom sajtu.\nBundesligaški klubovi Šalke i Hanover, kao i nižerangirani Fortuna Diseldorf i Dinamo Drezden, takođe su se uključili u akciju pomoći migrantima.\nA velikodušnost nije ograničena samo na fudbal – rukometni klub Veclar podelio je 100 ulaznica za obe prve domaće utakmice u sezoni.\nTrećeligaški fudbalski klub Babelsberg iz Berlina osnovao je prošle godine klub sastavljen isključivo od migranata koji izdržavaju navijači, a koji se zove “Velkom junajted” (Welcome United – Ujedinjena dobrodošlica) i koji će ove godine početi svoju prvu sezonu u nižim ligama Berlina.\n“Želimo da se ljudi osećaju dobrodošlo, bez obzira zašto su napustili svoje domove. Verujemo da svako ljudsko biće može doprineti društvu”, navodi se u saopšteju Babelsberga.


MUP uvodi hitne službe na broju 112 : Nadlanu.com\nMUP uvodi hitne službe na broju 112\nObjavljeno 1. okt 2008. / 00:00:00\nBEOGRAD, 1. oktobra 2008. (Beta) - Transformacija Sektora MUP-a za zaštitu i spasavanje u Sektor za vanredne situacije trebalo bi da bude završena do oktobra, najavio je u sredu pomoćnik ministra unutrašnjih poslova Predrag Marić.\nMarić je za Radio Beta RFI rekao da očekuje da do kraja oktobra vlada usvoji pravilnik o unutrašnjoj organizaciji posle čega će sektor početi da funkcioniše.\nTo će značiti i više od 700 novih radnih mesta, od toga oko 300 za ljude sa visokom spremom rekao je Marić. Dodao je da se transformacijom sektora formira čitava nova "linija rada" te da se neke službe ministarstva, poput operativnog centra, žandarmerije, helikopterske jedinica, stavljaju u funkciju zašttie i spasavanja građana.\nMarić je takođe najavio formiranje jedinstvenog operativnog centra, koji će objedinjavati pozive policiji, vatrogasacima i hitnoj pomoći, preko jedinstvenog telefonskog broja 112. Postojanje sistema 112 ne znači puko ukidanje brojeva 92, 93 i 94, već to znači postojanje integrisanog sistema zaštite i jedne službe za vanredne situacije.


Njujorker: Borba protiv lažnih vesti potreban, ali ne i dovoljan uslov – Centar za razvoj lokalnih medija\nPozivajući se na nedavna istraživanja o lažnim vestima i njihovom uticaju na javno mnjenje, Njujorker ospora i uvreženo mišljenje da je javnost u SAD podeljena na dva tabora približno iste veličine – liberalni i desničarski.\nStudija tri politikologa sa američkih univerziteta Princeton, Dartmout i Ekseter, objavljena početkom januara, rađena je na osnovu podataka o internet saobraćaju mesec dana uoči predsedničkih izbora u Americi 2016. i nedelju dana posle izbora, i istraživanja javnog mnjenja preko interneta u kojem je učestvovalo 2.525 Amerikanaca.\nKao najveću vest iz istraživanja Nujorker izdvaja da je, uprkos mnogobrojnim lažnim vestima, mali broj naseo je na njih naseo, sudeći po tome koliko sličnih članaka naknadno čitali.\nZaključak politikologa je da je oko 10 odsto čitalaca vesti tražilo još lažnih vesti, i da su pročitali u proseku 33,16 lažnih priča.\nPokazalo se i da su pristalice sadašnjeg američkog predsednika Donalda Trampa čitali lažne vesti koje su išle u prilog njemu, kao što su pristalice njegove rivalke na izborima Hilari Klinton čitali vesti u prilog njoj.\nPolitikolozi su došli do zaključka i da su članci i sajtovi namenjeni proveri podataka neefikasni, budući da ih koriste uglavnom oni koji ne čitaju lažne vesti, kao i da gotovo nije zabeleženo da su ispitanici proveravali podatke lažnih vesti koje upravo čitaju.\nJedna prethodna studija dvojice američkih ekonomista, na osnovu podataka koje su ispitanici davali po sećanju o konzumiranju vesti, dovela je do sličnih zaključaka u pogledu uticaja lažnih vesti.\nTa studija je pokazala da je, uoči izbora 2016.godine, svaki odrasli Amerikanac bio izložen najmanje jednoj lažnoj vesti, ali da je tek oko osam odsto u nju poverovalo.\nOcena Njujorkera je da je najupečatljiviji zaključak ovih istraživanja da američko javno mnjenje nije podeljeno na dva jednaka tabora po političkim uverenjima, već da su stavovi Amerikanaca zasnovani na činjenicama.\nKao primer se navode stavovi građana o reformi poreskog sistema koju sprovodi Tramp, jer istraživanja javnog mnjenja pokazuju da se birači protive toj refomi, pošto na osnovu tačnih informacija smatraju da će ići u korist bogatih, a ne veruju tvrdnjama da će doneti olakšice za srednju klasu.\nDa je javno mnjenje čvrsto podeljeno, takođe bi se moglo očekivati da polovina građana podržava povlačenje obaveznog zdravstvenog osiguranja, koje je uveo prethodni predsednik Barak Obama, ali to nije slučaj.\n„Činjenica da većina Amerikanaca podržava Obamin sistem zdravstvenog osiguranja i ne podržava poreske zakone je dokaz da je tačno izveštavanje i dalje važno – u neku ruku“, ističe Njujorker.\nDodaje se da se može zaključiti da poslanici u Kongresu koji su glasali za poresku reformu i glasaće za ukidanje obaveznog zdravstvenog osiguranja to čine da bi zadržali svoje položaje i zadovoljili donatore, nauštrb interesa glasača.\n„Drugim rečima, obaveštena javnost je preduslov demokratije, ali ne i dovoljan uslov. Demokratija bi mogla da umre u mraku, ali svetlost nije garancija da će preživeti“, zaključak je Njujorkera.


Agenda razvoja Ujedinjenih nacija posle 2015. godine\nPod okriljem Ujedinjenih nacija, u zemljama širom sveta vode se otvorene konsultacije čiji je cilj da se prepoznaju problemi koji danas postoje u svetu i predlože načini njihovog rešavanja. Konsultacije se odvijaju pod sloganom „Svet kakav želimo 2015” i treba da pomognu tome da se čuje glas građana širom sveta, da se stvore strateške koalicije i partnerstva koja mogu pomoći da se agenda razvoja uobliči posle 2015. godine.\nKonsultacijama rukovodi koordinator UN-a i UN timovi u zemljama, uz tehničku i finansijsku podršku regionalnih i glavnih kancelarija agencija UNDG-a (UN grupa za razvoj).\nZa više informacija u agendi razvoja posle 2015. na globalnom nivou posetite: www.worldwewant2015.org.\nU realizaciji MDG-a dosad je ostvaren ogroman napredak: siromaštvo na svetskom nivou nastavlja da se smanjuje, prustup ispravnoj pijaćoj vodi je značajno poboljšan, 40 miliona dece danas ide u školu, gotovo 4 miliona dece je izbavljeno od sigurne smrti, 200 hiljada ljudi izlečeno je od malarije, dok oko 5,2 miliona ljudi iz zemalja sa niskim i srednjim prihodima sada dobija preko potrebnu pomoć u lečenju HIV-a.\nNaše društvo, kao i veći deo regiona Jugoistočne Evrope i Balkana, suočavaju se sa ozbiljnim izazovima tranzicije koji već gotovo dve decenije usporavaju razvoj. Visoka stopa nezaposlenosti, problemi siromaštva i socijalne isključenosti, politička nestabilnost, problemi sa korupcijom, vladavinom prava i nedovršenim reformama u ključnim oblastima, jasno ukazuju da svi zajedno moramo da pomognemo da se što pre definišu prioritetni pravci razvoja Srbije i dođe do održivih rešenja koja će omogućiti stabilan razvoj našeg društva.\nSrbija je jedna od 56 zemalja u svetu u kojima se trenutno vode konsultacije o prioritetima razvoja posle 2015. godine. Konsultacije u zemljama se sprovode pod pokroviteljstvom Ujedinjenih nacija i nadovezuju se na Milenijumske ciljeve razvoja UN-a, koji bi trebalo da budu ispunjeni do 2015. Cilj konsultacija koje se paralelno vode u odabranim zemljama širom sveta jeste definisanje pravaca razvoja i načina prevazilaženja novih globalnih izazova posle 2015. godine. U diskusijama učestvuju građani, privatni, javni i civilni sektor, političari, mediji, različite organizacije i institucije.\nU našoj zemlji, široki proces konsultacija zamišljen je tako da kroz njega građani Srbije u što većem broju, putem javnih debata, medija, aktivnog učestvovanja u diskusijama na društvenim mrežama, radionicama i na veb portalu, daju svoje viđenje najvažnijih problema koji postoje u našoj zemlji i predloge za njihovo prevazilaženje. Odgovori iz Srbije će biti uvršteni u agendu razvoja za čitav svet i predstavljeni na globalnoj mapi Ujedinjenih nacija.\nKonsultacije i diskusije će nam pomoći da zajednički odredimo šta nam je stvarno važno i na koji način kvalitet života svih građana u Srbiji može da se unapredi.\nŠta posle konsultacija?\nKljučni predlozi i odgovori iz više od 50 nacionalnih i tematskih konsultacija biće predstavljeni na visokom panelu Ujedinjenih nacija, koji će svoj izveštaj podneti generalnom sekretaru UN-a tokom maja 2013. Uporedo s tim, međuvladina radna grupa od 30 članica pod okriljem Generalne skupštine UN-a, razvijaće predlog za održive ciljeve razvoja (SDG). Na posebnom događaju koji organizuje generalni sekretar u septembru 2013., zemlje članice UN-a će razmatrati ove predloge i biti u mogućnosti da dođu do prvih odluka koje će oblikovati okvir razvoja posle 2015. godine.\nNa osnovu analize i obrade svih odgovora i predloga prispelih tokom konsultacija u našoj zemlji, biće sačinjen izveštaj za Srbiju, koji će definisati najvažnije ciljeve održivog razvoja i odgovora na izazove XXI veka. Ovaj izveštaj će biti poslat u sedište Ujedinjenih nacija u Njujorku, kako bi predlozi iz Srbije ušli u glavni izveštaj sa predlozima iz ostalih zemalja u kojima se vode nacionalne konsultacije.\nKo sprovodi konsultacije\nKonsultacije sprovodi „Secons - Grupa za razvojnu inicijativu“, istraživačka organizacija iz Beograda, koja se bavi pitanjima inkluzivnog i održivog socio-ekonomskog razvoja. Više informacija na: www.secons.net.


Drama: Ombudsman morao da reaguje da bi beba bila transportovana iz zavejanog sela – Naši u svetu\nDrama: Ombudsman morao da reaguje da bi beba bila transportovana iz zavejanog sela\nObjavljeno 26/01/19 u 20:30\nBolesna troipomesečna beba transportovana je danas iz zavejanog sela Krnja Jela do Doma zdravlja Sjenica, kako bi joj se obezbedila neophodna medicinska pomoć i nega.\nPritužilac je bio veoma zabrinut za zdravstveno stanje deteta, ali i uznemiren zato što zbog neprohodnih zavejanih puteva ne može da je odvede u Dom zdravlja Sjenica, koji je udaljen 30 kilometara od njegovog mesta.\nOdeljenje za hitne reakcije Zaštitnika građana nakon poziva pritužioca iz sela Krnja Jela kontaktiralo je policijskog službenika sa područja Sjenice i obavestilo ga o hitnom slučaju.\nTakođe, kontaktirani su i predsednik opštine Sjenica, kao i nadležni u Sektoru za vanredne situacije. U roku od dva sata Zaštitniku građana je javljeno da je mašina za čišćenje očistila put do zavejenog mesta, ubrzo i da je troipomesečna beba stigla u Sjenicu i da je medicinski zbrinuta, piše u saopštenju.\nZavršen protest, učesnici lepili vrata Politike i RTS-a (FOTO+VIDEO)


Usvajanjem Nacrta rezolucije o osudi navodnog genocida, zločina protiv čovecnosti i ratnih zločina bivšeg državnog režima Srbije na Kosovu i formiranjem suda čija će meta biti isključivo Srbi, prištinske privremene institucije nastavljaju svoju neprijateljsku politiku prema Srbiji, kaže generalni sekretar Ministarstva spoljnih poslova Veljko Odalović.\nOdalović je istakao da su o tome predati falsifikovani dokumenti, i istakao da je broj od 20.000 silovanih Albanki izmišljen i podsetio da je na Kosovu formiran fond koji finansira žrtve seksualnog zlostavljanja i da se iz tog fonda finansira 225 žena, što je daleko manje od cifre 20.000.\n(SPOJLERI) Vljora Čitaku uporedila Srbe sa NAJVEĆIM ZLOM u Igri prestola i uradila još nešto NEOPROSTIVO\nJedan od pravaca delovanja Prištine sada je zamena teza, kako bi se sva krivica za događaje devedesetih prebacilo isključivo na Srbiju ali, naglašava Odalović, previđa se da se istragama i procesuiranjem zločina bavio Haški tribunal za ratne zločine.\n- I naši sudovi su se bavili zločinima na KiM i postoje presude za te zločene, ovde je druga opasnost, oni pokušavaju na sve načine da svetu predstave sliku da je Srbija isključivo kriva - dodaje Odalović.\nMediji navode da Priština priprema još jednu provokaciju za Srbiju, tako što će političari iz Srbije na nekom od administrativnih prelaza izmedu centralne Srbije i KiM morati da se potpišu na izjavu da je "Srbija pocinila genocid na Kosovu", na šta Odalović kaže da nema cene za koju bi on to potpisao.\n- Unutrašnji sukob između Albanaca je jedan od razloga za ovakvo ponašanje - dodaje Odalović, i kaže da oni sada nadglašavaju ko će jače i teže po Srbiji da "pljune".\nKako kaže, "Haradinaj je stao iza taksi i tvrdoglavo gura to, sa druge strane Veselji traži svoju poziciju, Tači s Ramom razgovara o prekrajanju granica".\nO neskrivanju netrpeljvosti, odnosno "neskrivanju mržnje prema Srbima", kaže Odalović, govori i činjenica da je Pokretu "Samopredeljenje" dozvoljen jučerašnji skandalni doček u Tirani predsednika Srbije Aleksandra Vučića. On dodaje da Albanci treba da budu svesni činjenice da žive na prostoru koji je kontaminiran više nego bio koji drugi i na prostoru koji je bombardovan osiromasesenim uranijom.\n- Tači govori da je na Kosovu bilo preko 13.000 žrtava koji su Albanci, a činjenice govore da je ukupno bilo toliko žrtava. Ne mogu da nam prepišu to, nisu samo Albanci žrtve, već i Srbi - dodaje Odalović.\nO izajvi reporetera francuskog "Figaroa" Renoa Žirara, koji je bio svedok dešavanja na Kosovu, da su događaji u Račku bili vešta manipulacija OVK da bi izazvali međunarodniu vojnu intervenciju protiv Srba, Odalović kaže da je Račak jedan od primera pokušaja prevara.\n- Kada govorimo uopšteno o dešavanjima na KiM, ne smemo da zaboravimo i "trovanje" koje već gotovo 30 godina traje kako bi se Srbija predstavila kao genocidan narod - zaključio je Odalović.


(VIDEO) Besplatno na Etno sajam hrane i pića u Beogradu - www.025.rs\nwww.025.rs / KULA / DRUŠTVO / (VIDEO) Besplatno na Etno sajam hrane i pića u Beogradu\nProteklih meseci bili smo svedoci brojnih manifestacija održanih u našoj opštini koje je organizovaala i podržala Turistička organizacija opštine Kula na kojima su promovisani turistički potencijali naše opštine. Turistička organizacija opštine Kula podržava nastupe naših udruženja i preduzetnika i na sajamskim manifestacijama koje se održavaju u drugim sredinama kaže direktor ove organizacije Vladimir Stanković.\nTuristička organizacija opštine Kula, ima zadatak da promoviše Opštinu Kula kao turističku destinaciju, a u sklopu toga trudimo se da promovišemo sve ono čime se bave naša gazdinstva, seoska domaćinstva i preduzetnici. Potrudili smo se i organizovali da naša udruženja žena i preduzetnike predstavimo na Sajam turizma u Novom Sadu. Koristim priliku da ih ponovo pozovem na predstojeći Etno sajam hrane i pića u Beogradu 23.novembra da zajedno sa nama posete Beograd i predstave sve sa čime se bave, a samim tim i opštinu Kulu. Opštinska uprava je obezbedila besplatan put i kotizaciju. Posle toga nastupamo na Ravangrad festu u Somboru gde ćemo zajedno sa vinarijom Milisavljević i još nekim proizvođačima pića promovisati ono šta oni rade. 18. i 19. decembra imamo poziv iz Kaloče, pozivam sve one koji imaju proizvodnju interesantnu i prepoznatljivu, da zajedno sa nama posete i ovaj grad kako bi promovisali sve što je pozitivno i vezano za Kulu i otvorimo put za plasiranje proizvoda u Evropsku Uniju.\nTags: opština kula, TOOK, vladimir stanković\n(FOTO) Ofarbana ograda na stadionu Poleta, uklonjeni ležeći policajci u Kuli


Nema političke volje da se država povuče iz medija | Autonomija\nNema političke volje da se država povuče iz medija\nIz medijskih udruženja upozoravaju da će u slučaju da medijskom strategijom ne bude predviđeno povlačenje države iz vlasništva u medijima doći do gašenja privatnih medija u lokalnim sredinama, dok će na nacionalnom nivou postojati dualitet sa medijima u vlasništvu države i ostalih, na drugoj strani.\nMinistar kulture i informisanja Predrag Marković izjavio je da ne postoji politička volja da se država povuče iz vlasništva u svim medijima.\nOn je rekao da „takva volja očito ne postoji na različitim nivoima i sa različitim motivima“. Marković je istakao da je „politička volja nešto što se stvara“, kako je naveo, čak i argumentima.\nMinistar je ocenio da su „na svakom koraku vidljivi odsustvo profesionalnosti i manjak profesionalne konkurencije“.\n„Prisutna je i autocenzura, što je samo vidljivi oblik činjenice da mediji nisu toliko u raljama države koliko u raljama reklamnih agencija“, ukazao je on. Marković je rekao da će Medijska strategija, čiji bi konačan tekst trebalo da bude gotov do septembra, predvideti mere za pomoć države medijima u poslovanju.\nUNS: Vlada ne želi da reši problem vlasništva u medijima Predsednica Udruženja novinara Srbije (UNS) Ljiljana Smajlović ocenila je danas da od Vlade Srbije zavisi da li će se država povući iz vlasništva u medijima, jer ona kreira političku volju.\n„Vlada Srbije je ta koja ovaploćuje političku volju. Kada se vlast izgovara da ne postoji ‘politička volja’ za rešavanje nekog problema, to obično znači da vlada neće da reši problem, ali ni da snosi odgovornost pred biračima“, rekla je Smajlovićeva.\nNUNS: Odustajanje korak unazad u slobodi medija\nPredsednik Nezavisnog udruženja novinara Srbije Vukašin Obradović ocenio je danas da bi odustajanje od povlačenja države iz vlasništva u medijima u konačnoj verziji medijske strategije predstavljalo korak unazad u ostvarenju slobode izražavanja.\n„To predstavlja korak unazad i ne verujem da će takvo rešenje naići na odobravanje Evropske unije koja ima potpuno jasne standarde kada je u pitanju vlasništvo države u medijima“, rekao je Obradović.\nOn je kazao da, kao ni prethodnih godina, nema političke volje da se država odrekne vlasništva u medijima, ali da je licemerno što ministar kulture, informisanja i informacionog društva Predrag Marković saopštava tu ocenu tek kada se G17 plus, stranka koja ga je predložila za funkciju, udaljila od vlasti.\nObradović je rekao da se većina primedaba na tekst nacrta strategije odnosi na povlačenje države iz vlasništva u medijima, iako je Zakonom o javnom informisanju predviđeno da država ne može biti vlasnik medija.\n„Većina čelnika lokalnih samouprava vapi da, pre svega elektronski mediji, ostanu u njihovom vlasništvu. Potpuno je jasno da je to zato jer se na taj način ostvaruje politički uticaj države, to jest vladajuće garniture“, rekao je Obradović. Ocenio je da će odsustvo političke volje za povlačenje države iz vlasništva u medijima biti velika prepreka u donošenju strategije i rešenja koje će omogućiti jednake uslove za poslovanje na medijskom tržištu, kao i oslobađanje medija od direktnog uticaja države na uređivačku politiku. Dodao je da će u slučaju da medijskom strategijom ne bude predviđeno povlačenje države iz vlasništva u medijima doći do gašenja privatnih medija u lokalnim sredinama, dok će na nacionalnom nivou postojati dualitet sa medijima u vlasništvu države i ostalih, na drugoj strani.\n„Ako takvo rešenje bude usvojeno, neće doprineti profesionalizaciji medija, već uspostavljanju još veće kontrole države nad medijima“, upozorio je Obradović.\nNova stranka upozorila na porast porodičnog nasilja i ugroženost žena\nTatjana Macura: Nije racionalno podeliti 100 evra i kojima ne treba i kojima je to premala pomoć\n(Pod) razno (1.757) Arhiva (16) Autori (1) Stvarni ljudi (15) Autonomija (16.752) Antidiskriminacija (69) Autori (2.443) Aleksandar Kocić (47) Aleksandra Bosnić (11) Ana Lalić (12) Branislava Opranović (34) Dalibor Stupar (1) Dinko Gruhonjić (84) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (411) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (319) Tamara Kaliterna (85) Teofil Pančić (82) Tihomir Novak (111) Vojin Ivkov (1) Zlatko Jelisavac (400) Civili (138) Kultura (1.224) Marginalci (1.447) Ogledalo (4.523) Stav (1.787) Utočište: Nacionalizam (1.392) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.015) Izbori (241) Izdvajamo (3.879) Jugoslavija (2.252) Karikatura nedelje (202) Mladi i mediji (13) Planeta (2.197) Podsetnik (31) Šta s’ to rek’o! (432) Vesti (5.627) Vesti čitalaca (6) Video (11) Vojvodina (16.081) Aktuelno (8.854) Decentralizacija (209) Dijalozi (15) Dokumenti (74) Ekonomija (806) Evropa u Vojvodini (44) Lokalne samouprave (774) Pogledi (734) Seminari (13) Tribine (30)


Zaječarac Saša Cvetković odbranio titulu prvaka Evrope u pauerliftingu\nVestiZaječarac Saša Cvetković odbranio titulu prvaka Evrope u pauerliftingu\nSaša Cvetković, sjajni zaječarski sportista i nosilac zvanja vrhunskog sportiste Sportskog saveza Srbije, odbranio je titulu prvaka Evrope u pauerliftingu (powerlifting).\nZaječarac i u ozbiljnim sportskim godinama nastavlja da pomera granice, pa je drugu godinu zaredom bio najbolji na Prvenstvu Evrope održanom u Češkoj, oborivši rekord u čučnju i totalu.\n„Neverovatno iskustvo iza mene i ekipe Srbije je u prethodnih sedam dana u Plzenu. Sjajno finale i velika borba sa domaćim takmičarem Zoltanom Kanatom, inače živom legendom pauerliftinga. Sjajna organizacija takmičenja, vrhunski uslovi i na kraju odbrana titule uz dva oborena evropska rekorda. Nije moglo biti bolje”, poručio je iz Češke za „Glas sporta” Saša Cvetković, zaječarski, srpski i evropski šampion u pauerliftingu.\nEvropsko Master pauerlifting „IPF” prvenstvo otvoreno je u Plzenu 7. jula uz učešće takmičara iz 20 zemalja, a završetak šampionata je u utorak, 13. jula.\nPrethodni članakOtvaranje filmskog festivala „RTS u gostima” na Feliks Romulijani 14. jula\nSledeći članakJoš jedan tropski dan pred nama, najviša dnevna temperatura do 38 stepeni


Vlada TK prihvatila Informaciju o stanju sigurnosti za period januar – juni 2021. godine – Radio Feral\nNa danas održanoj sjednici Vlada je odobrila 60.000,00 KM Memorijalnom centru Srebrenica – Potočari, Spomen obilježje i mezarje za žrtve genocida iz 1995. godine, u svrhu realizacije projekta „Usmena historija, Dok još nije kasno”. Cilj Projekta je da se snime lične priče, usmene historije, preživjelih žrtava genocida u Srebrenici, kao i onih koji su pogođeni posljedicama genocida. Snaga usmene historije leži u tome što lične ispovjedi predstavljaju neoboriv dokaz o pojedinim događajima u toku genocida i daju priliku da se istraže ti specifični događaji, okolnosti i ljudske sudbine, koje ponekad ostanu zagubljene i neispričane u širem narativu o genocidu u Srebrenici.\nZa sufinansiranje troškova obilježavanja 75. godišnjice završetka izgradnje Omladinske pruge Brčko-Banovići, Vlada je danas odobrila 2.000,00 KM Savezu antifašista i boraca narodnooslobodilačkog rata TK. Također, odobreno je 2.500,00 KM JU Centar za kulturu „Ahmed Muradbegović” Gradačac za sufinansiranje manifestacije „Novogodišnja dječija bajka”.\nDanas je Vlada odobrila i usmjeravanje donacije i više transfera u Budžet Tuzlanskog kantona za 2021. godinu. Federalno ministarstvo obrazovanja i nauke je za opremanje biblioteke u područnoj školi u Brijesnici Maloj, JU OŠ „Brijesnica” Brijesnica Velika, Doboj-Istok, doniralo 3.800,00 KM. Za realizaciju projekta „Razvijajmo čitalačku kulturu učenika” JU OŠ „Banovići” Banovići, Federalno ministarstvo obrazovanja i nauke je dodijelilo 2.800,00 KM, a isti donator je JU OŠ „Tinja” Srebrenik, za realizaciju projekta „Knjiga je čovjekov najvjerniji prijatelj” dodijelilo 3.800,00 KM. Za renoviranje škole JU OŠ „Čelić” Čelić, Općina Čelić je dodijelila 1.200,00 KM.\nKako bi se osigurala sredstva za izmirenje obaveza prema JP ,,Šume Tuzlanskog kantona” d.d. Kladanj, koje će nastati sa obavljanjem poslova čuvarske službe za cijelu 2021. godinu, Vlada je danas izmijenila Program utroška sredstava prikupljenih po osnovu Zakona o sumama za 2021. godinu.\n← Usvojene Odluke o privremenom imenovanju Nadzornih odbora kalesijskih javnih preduzeća\nUsvojen Nacrt budžeta za 2022.godinu →


U susret predstojećem, 54. Međunarodnom salonu automobila, Honda Srbija je pripremila posebne pogodnosti za kupovinu Honda HR-V modela u Elegance paketu opreme uz posebne uslove finansiranja vozila putem renta. Akcijska cena donosi popust od 2.500 evra i omogućava da odvezete HR-V za 2.260 evra.\nModel HR-V 1.5 ELEGANCE ADAS NAVI, čija redovna cena sa dodatnom opremom iznosi 25.490 evra, sada je dostupan po ceni od 22.990 evra. Depozit za zakup ovog modela na 48 meseci iznosi 2.262 evra uz mesečnu rentu od 327 evra.\nOvaj model dolazi sa visoko responsivnim i efikasnim 130 KS 1.5 litarskim i-VTEC benzinskim agregatom koji je deo Honda Earth Dreams tehnologije, koja se nalazi u svim novim generacijama pogonskih agregata i prenosa poboljšava performanse i ujedno smanjuje štetan uticaj na okolinu.Poseduje parking senzore, kameru za vožnju unazad kao i grejače sedišta. Hondin Sistem za kočenje pri malim brzinama standard je za HR-V model.


Po nalogu EU: Oko 120 porodica u naselju Crvena Zvezda dobilo struju posle šest meseci | Aktuelno\nObjavljeno: среда, 9. јануар 2019.\nPo nalogu EU: Oko 120 porodica u naselju Crvena Zvezda dobilo struju posle šest meseci\nEvropska komisija za zaštitu ljudskih prava naložila je Elektroprivredi Srbije da po hitnom postupku uključi struju Romima iz naselja Crvena Zvezda u Nišu tako da su sijalice u oko 120 tamošnjih domova ponovo zasijale. Romi iz ovog naselja preko šest meseci nisu imali struju jer su isključeni zbog ukupnog duga od oko osam miliona dinara.\nIsečak sa You tube\nU dopisu koji je stigao iz komisije EU se jasno navodi da ovim ljudima među kojima ima preko 60 dece niko nije smeo da isključi struju jer to ne samo da nije po zakonu nego je i potpuno nehumano jer se uskraćivanjem električne energije, kako piše, krše ljudska prava. U ovom spisu se naveden rok da se Romima u Crvenoj Zvezdi uključi struja u roku od osam dana što je i učinjeno pre tri dana.\nOvaj slučaj pokreće goruće pitanje u Nišu gde prema podacima Centra za zaštitu potrošača „Forum“ postoji najmanje 4.500 porodica kojima je struja isključena po raznim osnovama, a gde takođe živi na stotine starih, iznemoglih, bolesnih i dece. Sada je pitanje da li svi u Nišu kojima je isključena struja zbog „friziranih“ računa imaju ista prava.\nKariman Alijević, jedan od aktivista koji je ukazivao na ovaj problem kaže da dug od osam miliona dinara uopšte nije realan jer je oko 120 porodica priključeno samo na dva strujomera.\nNiko od tih Roma ne kaže da neće da plaća struju, baš naprotiv. sadašnji obračun električne energije je tako skrojen da oni sa dva strujomera za minut uđu u crvenu zonu koja je četiri puta skuplja od uobičajne potrošnje tako da se dug značajno nakupio. Svako ko vidi uslove u kojima žive ovi ljudi, jasno je da ne mogu tolike račune da naprave – kaže Alijević.\nProblemi u ovom divljem naselju svakako bi trebali da se rešavaju, od divljih deponija do struje. Za sada je najvažnije da po zimi koja je već nekoliko dana u minusu meštani i deca iz Crvene Zvezde imaju električnu energiju, a na gradskim institucijama je da rešavaju socijalne i druge probleme.\n13. јануара 2019. у 20:29\nBilo bi lepo da se prvo doooobro informisete da li je zaista NEMOGUCE da 120 porodica na 2 strujomera naprave toliki racun i udju u crvemu zonu! Naravmo da je moguce!\nInformisite se da ne bi pisali gluposti!


Bregzit "otpušta" desetine hiljada bankara | mojKontakt portal\nEKONOMIJA VIJESTI Bregzit “otpušta” desetine hiljada bankara 15. 12. 2016.15. 12. 2016.\nU Velikoj Britaniji bi desetine hiljada zaposlenih u bankarstvu mogle da ostanu bez posla zbog odluke o istupanju iz EU.\nGlavni problem je neizvjesnost u pogledu odnosa Velike Britanije i EU nakon istupanja, upozorava se u izvještaju o uticaju Bregzita na finansijske usluge članova odbora britanskog Doma lordova. Na članove odbora za Bregzit snažno je uticala poruka koju su dobili u stručnim krugovima da finansijske institucije ne mogu da čekaju okončanje pregovora o istupanju iz EU 2019. godine da bi sa izvjesnošću znali da li će i nakon istupanja Britanije moći iz Londona da trguju na jedinstvenom tržištu, prenio je list “Gardijan”.\nOvaj odbor, jedan od nekoliko onih koji su dobili zadatak da razmotre uticaj Brexita u različitim sektorima, dobio je upozorenje da će već naredne godine velike banke početi da donose odluke o budućim aktivnostima u kontekstu Bregzita zbog toga što je je za prekid značajnih finansijskih aranžmana potrebna čitava godina. Procjene o broju radnih mjesta koja bi mogla biti izgubljena i preći u kontinentalnu Evropu varira, a najdramatičnija je procjena po naružbini Londonske berze, koju je izradila konsultantska kuća Ernst and Young (EY), da je u pitanju čak 200.000 radnih mjesta.\nGlavno pitanje za bankarski sektor je kakvi će nakon Bregzita biti odnosi bivše članice i EU, odnosno da li će Velika Britanija i dalje imati pristup jedinstvenom tržištu, što znači da bi finansijske firme na teritoriji Britanije zadržale takozvani evropski pasoš, koji im omogućava da u Uniji prodaju proizvode i usluge bez prepreka i obaveze da otvaraju filijale.\nNedavno istraživanje međunarodne pravne kancelarije Gauling WLG pokazalo je i da o izmještanju ne razmišljaju samo firme u finansijskom sektoru. Kako je prenio list “Independent”, skoro 40 odsto američkih firmi sa sjedištem u EU navodi da zbog Bregzita razmatra prebacivanje u drugu članicu EU, i upozorava da će istupanje uticati i na odnose Britanije i SAD.\nPored finansijskih usluga, koje su očekivano među sektorima u kojima su firme najspremnije za pakovanje kofera, pogođeni su i sektori hrane i pića. Iz ovoga je jasno zašto raste pritisak na vladu Britanije da pruži više detalja o planu za istupanje, u čemu bi trebalo da pomognu i izvještaji odbora Domu lordova, gornjem domu britanskog parlamenta.\nMišljenja članova britanske vlade o prelaznim periodima, koji bi bili dobri za očuvanje predvidivosti, razlikuju se, jer neki smatraju da su potrebni pošto je nemoguće postići i dogovor o novim ekonomskim odnosima sa EU do kraja 2018. godine, dok drugi misle da je sasvim u redu vratiti se na pravila Svjetske trgovinske organizacije, i sa tog polazišta pregovarati o budućim odnosima.\nMinistar finansija Filip Hamond je u ponedjeljak postao najglasniji zastupnik prelaznog ugovora, dok ministar za Bregzit Dejvid Dejvis smatra da to nije neophodno. Britanski “Telegraf”, međutim, prenosi da je, za sada u nezvaničnim razgovorima, i Dejvis prihvatio značaj prelaznih ugovora i da je na sastancima sa zvaničnicima EU i nekim funkcionerima u bankarstvu naveo da nije protivnik ovakvog sporazuma koji bi omogućio da se premosti period od formalnog istupanja do uspostavljanja novih trgovinskih odnosa.\nU EU, bar zvanično, odbacuju mogućnost tranzicionih sporazuma i drugih načina da se Londonu izađe u susret prije postizanja dogovora o budućim odnosima. Brisel smatra da zadržavanje pristupa jedinstvenom tržištu ide u paketu sa slobodnim kretanjem ljudi.


Sredinom juna počinje sezona na Manjači - BIGportal.ba\n24 Maja, 2022 24 Maja, 2022 046\nSezona u Turističko-rekreativnoj zoni na Manjači počinje već sredinom narednog mjeseca, a kako je kazao Draško Ilić, direktor Centra za razvoj poljoprivrede i sela, sve je spremno za domaće i strane turiste.\n“Građane i sve posjetioce ove godine očekuju brojni sadržaji i manifestacije da bi se u ovom kompleksu uživalo te da se njegove ljepote iskoriste na najbolji mogući način”, kazao je Ilić za “Nezavisne”.\nKako dodaje, većina radova je završena, a među njima i izgradnja javnog toaleta, etažnog bara, tržnice na ulazu u samo jezero, a trenutno se sprovode radovi na izgradnji tuševa i kabina za presvlačenje.\n“Na jednom dijelu plaže još traju radovi, ali očekujemo da će ubrzo i oni biti završeni, te se nadamo da ćemo sezonu zvanično otvoriti 15. juna ove godine”, ističe Ilić.\nPrema njegovim riječima, ove godine očekuju još veću posjećenost nego prethodne, što potvrđuje i činjenica da su već imali više od 100 turista iz Republike Srbije, kao i đake koji su dolazili u okviru ekskurzija i izleta.\n“Ove godine smo za turiste i domaće građane spremili brojne zanimljive aktivnosti, među kojima je i veliki plivački maraton”, kaže Ilić.\nPodsjećamo da je projekat “Manjača kao turističko-rekreativni kompleks” realizovan 2019. godine kao rezultat saradnje Centra za razvoj poljoprivrede i sela sa Turističkom organizacijom grada i Gradskom razvojnom agencijom (CIDEA).\nKako je tada istakao Ilić, u ovaj projekat su uključena 23 partnera i to od udruženja građana, zavičajnih društava na prostoru Zmijanja do gradskih vlasti i institucija.


Skinuli crtani sa interneta u Njemačkoj, stigao im račun od 950 evra\nDijete je naime, skinulo crtani film "Storks", preko veb stranice "Popkorn", "zakačeno" na internet domaćina, a samo poslije 48 sati kompanija "Vorner bros", poslala je pismo da gledanje mora da se plati, pišu Večernje novosti.\n- Da nismo dali taj novac uslijedila bi tužba, a iznos je mogao da dostigne i 1.700 evra - kaže on.\nAdvokat Nemanja Veličković objašnjava da "Popkorn" omogućava korisniku da ga koristi pod određenim unaprijed propisanim uslovima.\n- Djeluje malo nevjerovatno da je naplaćena usluga na takav način - kaže on. Međutim, treba imati u vidu da ukoliko se poštuju svi propisani uslovi potpisani ugovorom, onda to ne može da im se dogodi. Ako je ugovor ispoštovan, šeteta bi trebalo da bude naplaćena, prema mom mišljenju, onome ko je uslugu pružio, u ovom slučaju "Popkornu".


Korak napred projekat - ŠKOLA SA DOMOM ZA UČENIKE OŠTEĆENOG SLUHA I GOVORA "11.MAJ" JAGODINA, SRBIJA\nDana 03.11.2019. godine počela je realizacija projekta „Korak napred“, u okviru Erazmus+ projekta mobilnosti za škole KA101. Za domaćina mobilnosti izabran je Institut za gluve u Torinu (Instituto Dei Sordi di Torino).\nU periodu predmobilnosti redovno se održavaju sastanci učesnika projekta. Realizuju se aktivnosti predviđene projektom za ovaj period uključujući i kulturološku pripremu učesnika.\nUčesnici mobilnosti projekta “Korak napred” započeli su početkom novembra jezičku pripremu u Školi stranog jezika koja će trajati sve do kraja februara 2020. godine. Pripremne jezičke aktivnosti imaju za cillj što uspešniju komunikaciju sa domaćinima mobilnosti.


I dok plate u javnom sektoru rastu već godinama unazad, a za 500.000 zaposlenih najavljuje se i novo povećanje zarada , kod "privatnika" se već četiri godine mesečna primanja kreću između 318 i 325 evra. Država doduše, jeste povećavala "minimalac" u dva navrata i to vrednosno mnogo značajnije nego ranijih godina, ali je značajna razlika ipak ostala.\nProsečna zarada raste oko 7 odsto\nPrema poslednjim zvaničnim podacima Ministarstva finansija, prosečna plata u javnom sektoru u martu ove godine je iznosila 60.243 dinara. Zaposleni u državnim javnim preduzećima primali su 74.718 dinara, a njihove kolege na lokalu nešto manje – 51.302 dinara. Prosečna zarada u administraciji na svim nivoima bila je 64.185 dinara, u obrazovanju i kulturi 56.908 dinara, a u zdravstvu i socijalnoj zaštiti 54.618 dinara.\nZarada u javnom sektoru uvećavana je na godišnjem nivou od 6 do 7,8 odsto, a najviši rast zabeležen je u februaru i to kod javnih državnih preduzeća, kada su plate porasle 10,2 odsto, pokazuje zvanična statistika.\nSamo u prošloj godini zarade su u javnom sektoru porasle 11,2 odsto - obrazovanje i kultura su zabeležili rast od 18,4 odsto, dok je prosečna plata u zdravstvu i socijalnom radu porasla 14,4 odsto.\nRast plata u 2018. (u odnosu na 2017)\nPlata u javnom sektoru 11,2%\nAdministracija, javni sektor 12,7%\nObrazovanje i kultura, javni sektor 18,4%\nZdravstvo i socijalni rad, javni sektor 14,4%\nInače, prosečna plata u Srbiji je tokom prethodne tri godine rasla po godišnjoj stopi od 1,6 odsto u 2018. godini, 0,9 u 2017. godini i 2,5 procenta u 2016. godini.\nProsečna neto zarada u Srbiji\n2015 44.432 dinara\nS druge strane, Dragoljub Rajić iz Mreže za poslovnu podršku kaže da se prosečna realna zarada u privatnom sektoru kreće oko 38.000 dinara. Precizira da radnici u u trgovini u proseku zarađuju oko 37.000 dinara (oko 310 evra), u proizvodnji nešto više od 38.000 dinara (oko 317 evra), a oko 41.000 dinara u uslužnim delatnostima koje obuhvataju i IT i telekomunikacije koje znatno podižu prosek.\n"Prosečna zarada kod privatnika je oko 322 evra, i to je cifra oko koje se zarada u privredi kreće poslednje četiri godine, sa vrlo malim odstupanjima. Isto je bilo i u prvoj polovini 2019. godine i deluje kao da masa zarada ostaje ista, uprkos tome što smo imali dva povećanja minimalne zarade", objašnjava Rajić u razgovoru za "Blic Biznis".\nOn dodaje da to praktično znači da se preraspodela sredstava vrši na račun fakultetski obrazovanih i visokokvalifikovanih radnika, pa ne čudi podatak da 56 odsto ljudi koji odlaze u inostranstvo čine oni koji već imaju posao, ali su nezadovoljni statusom ili zaradom.\n"Veću prosečnu zaradu javnog sektora uglavnom donose javna preduzeća, čije plate podižu prosek. Loša stvar je što su ona uglavnom monopolisti u svojim sektorima, pa tako mogu da određuju i više cene usluga za građane", ističe Dragoljub Rajić.\nJedan od autora teksta u časopisu Makroekonomske analize i trendovi (MAT), Svetlana Jeličić, ocenila je da privatni sektor višestruko doprinosi stopi rasta BDP, odnosno ekonomije, ali da veliki zamajac tome daje javni sektor. Ona se osvrnula na podatke da javni sektor u domaćoj ekonomiji kreira gotovo četvrtinu ukupne bruto dodate vrednosti.\n"Karakteristično je da u strukturi državnog sektora preovladava investiranje u građevinske radove, dok je u privatnom oprema primarna komponenta u koju se ulaže", navodi se u novoj analizi MAT.\nU regionu najviše rasle zarade u Hrvatskoj\nRast zarada u Crnoj Gori u protekle četiri godine bio je najmanji u regionu. Prosečna plata od 2015. godine do sada povećana je 36 evra ili za 7,5 odsto. U Hrvatskoj je za četiri godine prosečna neto zarada porasla sa 753 na 877 evra, a u Sloveniji sa 1.013 na 1.113 evra. U Severnoj Makedoniji je skočila sa 360 na 408 evra. U Republici Srpskoj prosečna zarada povećana je sa 424 na 464 evra, a u Federaciji BiH sa 423 na 479.\nEvo koliko bi moglo da iznosi novo povećanje plata za 500.000 zaposlenih u javnom sektoru u Srbiji.\nPOZNATI BREND USKORO PONOVO NA POLICAMA Valjevska pivara počela proizvodnju JAGODINSKOG PIVA\nValjevska pivara počela je proizvodnju Jagodinskog piva, potvrdila je direktorka prodaje te pivare Nataša Petrović.\nHUAVEJ O PROŠIRENJU CRNE LISTE "Nepravedna i politički motivisana odluka SAD"\nPRKOS AMERIČKIM SANKCIJAMA Pronašli bogato nalazište nafte\nPredsednik Irana izjavio je danas da je na jugu te zemlje otkriveno novo naftno polje sa, kako je procenjeno, 50 milijardi barela sirove nafte.\nPAD NEMAČKE INDUSTRIJE Proizvodnja manja za 4 odsto\nOčekuje se da će nemačka fabrička proizvodnja ove godine biti smanjena za četiri odsto, dok će izvoz porasti za samo pola procentnog poena, kao rezultat slabije inostrane potražnje, objavila je u utorak industrijsko udruženje BDI. Nemački izvozno usmereni proizvođači pogođeni su međunarodnim trgovinskim sukobima i usporavanjem rasta kineske privrede, kao i neizvesnošću povezanom sa odlukom Velike Britanije o izlasku iz EU.\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je da je od 2014. godine izgrađeno oko 320 kilometara auto-puteva i da je time Srbija uspela da vrati tranzitni saobraćaj koji je godinama zaobilazio zbog nezavršenih auto-puteva.


Podnesene izborne liste u Crnoj Gori\n17 avgust, 2006\nRok za predaju izbornih lista za parlamentarne izbore u Crnoj Gori istekao je u ponoć, a Republička izborna komisija trebalo bi da ih razmotri i potvrdi. Izborne liste za poslanike crnogorskog parlamenta podnijelo je sedam koalicija, četiri stranke i grupa građana.\nRepublička izborna komisija vratila je danas na doradu Srpsku listu, jer su se među njenim podnosiocima, osim Srpske narodne stranke, Srpske radikalne stranke, Demokratske stranke jedinstva i Narodne socijalističke stranke, pojavile i nevladine organizacije, što nije dozvoljeno zakonom. Srpska lista sada ima rok od 48 sati da ispravi taj propust.\nVraćene su na doradu i izborne liste Albanske alternative i Demokratske stranke Crne Gore, čiji je nosilac bivši funkcioner NS, Predrag Drecun.\nRIK potvrdila je izbornu listu koalicije Za evropsku Crnu Goru, koju čine Demokratska partija socijalista, Socijaldemokratska partija i Hrvatska građanska inicijativa.\nPotvrđena je i lista koalicije Socijalističke narodne partije, Narodne stranke i Demokratske srpske stranke, kao i Građanska lista koju čine Građanska partija i Zelena stranka, potom lista Demokratske unije Albanaca i koalicije Liberalne partije i Bošnjačke stranke.\nPotvrđene su i liste Pokreta za promjene, Saveza komunista Jugoslavije - komunisti Crne Gore i koalicije Demokratskog saveza u Crnoj Gori i Partije demokratskog prosperiteta.\nRIK će do kraja dana razmatrati i izborne liste Demokratske stranke Crne Gore, čiji je nosilac Predrag Drecun i Albanske alternative, dok je juče potvrđena izborna lista Nove demokratske snage – Forca.\nParlamentarni i lokalni izbori u 14 crnogorskih opština biće održani 10. septembra. Za 81 mjesto u novom sazivu Skupštine predloženo je više od 700 kandidata.\nNijedna politička partija ni koalicija u Crnoj Gori nije ispoštovala sugestiju nevladinih organizacija da na izbornim listama za parlamentarne izbore bude najmanje 30 odsto žena.\nPravo glasa na parlamentarnim i lokalnim izborima u Crnoj Gori 10. septembra imaće 484.189 birača.


Položaj žene u Srbiji u 2014. – činjenice koje demantuju stavove | Korak\nJudicial Monitoring Network\nStanje u praksi\n01/10/2014 Konferencije, Rodna ravnopravnost Nema komentara\nPoložaj žene u Srbiji u 2014. – činjenice koje demantuju stavove\nRodna ravnopravnost u Srbiji još nije dostignuta, a žene se i dalje susreću sa brojnim problemima u pokušaju da ostvare svoja garantovana prava – rezultati su serije istraživanja o položaju žena u Srbiji u 2014.godini, koje je sprovelo Ministarstvo za rad, zapošljavanje, boračka i socijalna pitanja Republike Srbije u okviru Programa za realizaciju Nacionalnog akcionog plana za poboljšanje položaja žena i unapređivanje rodne ravnopravnosti za period od 2010. do 2015. godine.\nNa konferenciji na temu „Položaj žena u Srbiji 2014. godine“ održane 25.09.2014. godine u velikoj sali Medija centra, Terazije 3, sa početkom u 10:00 časova, govorili su Laslo Čikoš, državni sekretar, Ministarstvo za rad, zapošljavanje, boračka i socijalna pitanja, Torgni Svenungson, savetnik za razvojnu politiku, Ambasada Švedske u Srbiji, Ana Delić, IPSOS Strategic Marketing, Marija Babović, SeConS i Predrag Kurčubić, IPSOS Strategic Marketing.\nKonferenciju je otvorio gospodin Laslo Čikoš, državni sekretar iz Ministarstva za rad, zapošljavanje, boračka i socijalna pitanja, ističući da je zajedno sa Ambasadom Švedske sprovedeno tri odvojena istraživanja koja se tiču iste oblasti, odnosno položaja žena: istraživanje o položaju samohranih roditelja, istraživanje o položaju žena u biznisu i istraživanje o stavovima građana Srbije o rodnoj ravnopravnosti. On naglašava da je upravo Ministarstvo iniciralo ovo istraživanje jer ne postoje statistički podaci o ovim temama.\nIstraživanja su pokazala da 95% žena obavlja neplaćene poslove 5 sati dnevno i 77% muškaraca 3 sata dnevno, 85% Srbije smatra da je porodično nasilje zastupljeno u velikoj (42%) i određenoj meri (43%), (33%) građana/ki zna za slučaj seksualnog uznemiravanja u poslovnoj sferi u svom okruženju, 5.1% u korist muškaraca iznosi razlika između prosečnih zarada muškaraca i žena.\nKako je navedeno, iako formalno gledano, žene i muškarci u Srbiji imaju jednaka prava, istraživanja pokazuju da je ukupni socijalno-ekonomski status žena u znatno gorem položaju u odnosu na muškarce i da postoji dubok jaz između proklamovanih principa i konkretne prakse u sprovođenju politika.\nRezultati istraživanja o stavovima građana Srbije o rodnoj ravnopravnosti pokazuju da više od polovine građana i građanki Srbije deli mišljenje da žene i muškarci u Srbiji nisu ravnopravni (55%), i dok žene u znatno većoj meri smatraju da nema ravnopravnosti (66% žena, 44% muškaraca), 55% muškaraca u poređenju sa 33% žena češće navode da ravnopravnost postoji.\nPozitivnije stavove prema rodnoj ravnopravnosti imaju žene, ljudi srednjih godina, visoko obrazovane, sa višim prihodima, iz Beograda ili Vojvodine, koji žive u urbanim naseljima.\nVeliki udeo stanovništva Srbije na osnovu dosadašnjeg iskustva navodi da su žene na konkursima za posao češće bile odbijene nego muškarci sa opravdanjem da posao nije za pripadnice njihovog pola (71%) ili zbog starosti (65%), što je značajno više u poređenju sa nalazima istraživanja iz 2010. godine.\nOsam od deset građana/ki Srbije veruje i da je ženama posao češće ugrožen zbog porodičnih obaveza (2014: 81%; 2010: 78%), a četvrtina građana/ki slaže se sa tim da su žene preduzetnice manje uspešne nego muškarci preduzetnici (2014:25%; 2010: 12.8%).\nMuškarci dosledno ređe veruju u ugroženost žena kada je u pitanju stepen u kojem posao trpi zbog porodičnih obaveza (74%), kao i kada je reč o odbijanjima na konkursima za posao zbog pola ili starosti (55%). Takođe, muškarci značajno ređe navode da su žene češće od njih odbijene na konkursu za posao sa opravdanjem da posao nije za pripadnice njihovog pola («muški posao») (64%).\nČak 41% stanovnika/ca Srbije navodi da je čulo za «uznemiravanje» u oblasti rada, odnosno «mobing». Većina građana/ki veruje da su žrtve uznemiravanja na poslu češće žene (73%), dok skoro petina njih deli mišljenje da se žene i muškarci podjednako suočavaju sa uznemiravanjem na radnom mestu (18%). Kada je reč o diskriminaciji žena zbog korišćenja trudničkog bolovanja, odnosno porodiljskog odsustva, čak 38% stanovništva navodi da je upoznato sa slučajem da je žena dobila otkaz zbog toga što je otišla na trudničko ili porodiljsko odsustvo. Otpuštanje nakon trudničkog/porodiljskog odsustva češće navode stanovnici/ce centralne Srbije, a ređe ljudi koji žive u Beogradu.\nS obzirom na ogromnu razliku u distribuciji obaveza u privatnoj sferi, ulazak u brak za većinu žena predstavlja prekretnicu u kojoj se zbog tradicionalnih uloga dramatično smanjuje prostor za profesionalnu afirmaciju i napredovanje u karijeri. Pomeranje granice ulaska u brak je značajno doprinelo povećanju broja visoko obrazovanih žena što je jedan od najvažnijih preduslova za promenu položaja žena na tržištu rada. Podaci RZS pokazuju da obrazovanje igra presudnu ulogu za prohodnost žena na tržištu rada, ali ne obezbeđuju i jednake zarade. Naime, na 100 zaposlenih muškaraca sa visokom stručnom spremom dolazi 114 žena; u istoj toj kategoriji razlike između prosečnih zarada iznose 5.1% u korsit muškaraca.\nIstraživanja pokazuju da su rodne nejednakosti u biznis sektoru samo nastavak ili deo ukupnih rodnih nejednakosti u Srbiji. Podaci ukazuju na izražen rodni jaz u biznis sektoru. Žene zauzimaju tek četvrtinu (25,8%) najviših pozicija odlučivanja u kompanijama (pozicije generalnih direktora i predsednika UO), a čine nešto manje od trećine preduzetnika (31,7). Pored toga, nalazi istraživanja ukazuju na tendenciju da žene još teže napreduju na najviše rukovodeće položaje onda kada nisu jedine vlasnice preduzeća, odnosno kada postoji više vlasnika, a time i kada postoji veća konkurencija sa kolegama za najviše upravljačke položaje.\nVećina žena prisutnih u preduzetništvu danas su preduzetnice iz nužde (66%), većinom bez porodične tradicije u ovoj oblasti i posluju uglavnom na lokalnom tržištu, u okviru uslužnih delatnosti kao mikropreduzetnice. U proseku imaju više od 40 godina, srednjeg su obrazovanja i žive u domaćinstvu srednje veličine. Više od polovine preduzetnica smatra da imaju uspešna ili veoma usprešna preduzeća, dok 38% njih ima problema u poslovanju. Od onih koje nisu uspele sa samostalnim biznisom čak 40% razmišlja da se vrati preduzetništvu.\nRegionalne razlike se ispoljavaju u nekoliko aspekata: preduzetnici/ce izvan Beograda manje su skloni da svoje preduzetničke poduhvate ostvaruju kroz pravne forme privrednih društava; žene izvan Beograda još teže dospevaju na vodeće položaje u privrednim društvima, a sektorska struktura preduzetničkih poduhvata žena se znajčajno razlikuje između Beograda i drugih regiona, jer su preduzetnice izvan Beograda nešto sklonije da posluju u oblasti industrije, još više koncentrišu biznise u oblasti trgovine, dok su žene iz Beograda sklonije da posluju u oblasti informatičkih tehnologija i kvartarnih usluga.\nRezultati istraživanja o samohranim roditeljima, drugim tipovima porodica i neformalnoj zaposlenosti pokazala su da do formiranja jednoroditeljskih porodica u Srbiji najčešće dolazi nakon razvoda braka. Jednoroditeljske porodice najčešće čine samo roditelj i dete/deca. Svega 1/3 samohranih roditelja ima nekretninu u svom vlasništvu i to su uglavnom muškarci. Ostali žive u iznajmljenim ili stanovima svojih roditelja u 0.8 prostorija po članu i mesečno raspolažu u proseku sa 48 000, dok opšta populacija ima 53.5 hiljade (domaćinstva u opštoj populaciji broje 2.9 članova, a jednoroditeljska 3.2).\nČak 1/3 ima mesečna primanja i ispod 10 000 po članu porodice i među njima je značajno više mlađih samohranih roditelja (19-29 godina), roditelja najnižeg nivoa obrazovanja, onih koji su nezaposleni ili neaktivni, onih sa više dece i decom rođenom van braka, koji žive u seoskim krajevima i Vojvodini. Plata je najznačajniji izvor prihoda u jednoroditeljskim porodicama i kao i ostala domaćinstva u Srbiji, najviše novca – 44% – troše na hranu. U nešto boljem položaju su samohrani očevi, visokoobrazovani i roditelji koji žive u Beogradu, jer ostvaruju iznadprosečna primanja od svog glavnog posla.\nSamohrani roditelj se aktivno bavi detetom 3,8 sati, dok se u tradicionalnim porodicama to vreme za majku iznosi 2 sata u toku dana, a za očeve, jedan sat.\nOno što izdvaja samohrane roditelje jeste njihova nadprosečna radna angažovanost, ali često i nedostatak posla, rad na crno i loši uslovi, čak i na formalnim poslovima. Nepovoljni uslovi na poslu koji posebno utiču na roditelje bez partnera i njihove porodične obaveze su smenski rad, rad vikendom, prekovremeni neplaćeni rad i ograničena mogućnost uzimanja slobodnih dana i bolovanja. Svi ovi uslovi pogađaju značajan procenat zaposlenih samohranih roditelja, a posebno su izraženi u grupi neformalno zaposlenih.\nUzroci sveukupno teže pozicije žena u društvu leže u institucionalnoj i strukturalnoj diskriminaciji, odnosno u neprepoznavanju teže pozicije žena i u nedostatku adekvatnih mera javne politike i institucija odgovornih za njihovu primenu. Buduće politike moraju biti usmerene na preraspodelu odgovornosti i moći u javnoj i privatnoj sferi društva između žena i muškaraca, umesto politika koje su usmerene na to da ženama pomognu da što bolje ostvaruju «svoje» obaveze u kući i na tržištu rada. Takođe, one moraju uključiti i muškarce, bilo kroz podsticaje za odlaski na roditeljsko odsustvo, ili promovisanje jednake odgovornosti u kući.\nIzveštaj o položaju žena u Srbiji u 2014.godini – Ministarstvo za rad, zapošljavanje, boračka i socijalna pitanja Republike Srbije\nIstraživanje o samohranim roditeljima, drugim tipovima porodica i neformalnoj zaposlenosti\nRodna ravnopravnost u Srbiji\nPoložaj žena u biznis sektoru u Srbiji\nFormular za pristup Koaliciji za ravnopravnost KORAK\n© 2021 Korak


Tužilaštvo BiH uložilo nove dokaze protiv Srećka Aćimovića za genocid u Srebrenici\nU nastavku suđenja za genocid počinjen u Srebrenici, Tužilaštvo BiH je kao dokaze uložilo nekoliko međunarodnih dokumenata, s ciljem ukazivanja na pogoršavanje situacije u tadašnjoj zaštićenoj enklavi, kao i osuđivanja etničkog čišćenja.\nTužilac Ibro Bulić je uložio osam materijalnih dokaza, među kojima su rezolucije Vijeća sigurnosti Ujedinjenih nacija (UN) iz 1992. i 1993. godine, gdje se navodi da je u Srebrenici i okolini došlo do pogoršanja situacije, kao i da se osuđuju vojni napadi na Bosnu i Hercegovinu.\nKao dokaz uloženo je i saopćenje za štampu predsjednika Vijeća sigurnosti iz jula 1995. kojim se osuđuje praksa etničkog čišćenja.\nOdbrana Srećka Aćimovića, bivšeg komandanta Drugog bataljona Zvorničke brigade Vojske Republike Srpske (VRS), koji je optužen za genocid u Srebrenici, prigovorila je na relevantnost nekih dokaza.\nPrema optužnici, Aćimović je u julu 1995. postupao po naredbi komande Zvorničke brigade i Glavnog štaba VRS-a da se Srebreničani iz škole u Roćeviću, s povezima na očima i zavezanih ruku, odvedu na lokaciju koju je sam izabrao - šljunkaru na obali rijeke Drine u Kozluku, gdje su ubijeni.\nNa ovom ročištu su trebala biti ispitana dva svjedoka, ali je Tužilaštvo BiH odustalo od jednog, dok sa svjedokom SA-5 nisu uspjeli ostvariti kontakt.\nZbog neodazivanja SA-5 na pozive, tužilac Bulić je zatražio da se izda naredba da svjedok bude priveden na naredno ročište.\nSudsko vijeće je donijelo odluku da su raniji advokati optuženog Aćimovića razriješeni dužnosti, a da je za novog branioca izabran Duško Tomić.\nSuđenje će se nastaviti 13. septembra, prenosi Birn.\nObjavio: Wed, 06/09/2017 - 13:32\nSrna: Iz Tužilaštva BiH nestao ključni dokaz protiv generala Dudakovića?!\nPodignuta optužnica za poreznu utaju u iznosu od oko 73.000 KM\nTužilaštvo BiH izdalo naredbu za saslušanje komesara Ilije Lasića\nPočelo suđenje Mići Jurišiću za progon i ubistva u Prijedoru\nDudakovića istražuju već 16 godina, svi su svjedoci Tužilaštva Bošnjaci\nDudaković i ostali: Zločin protiv čovječnosti – pravna ili politička odluka\nU UTORAK IZNOŠENJE ŽALBE U SLUČAJU ORIĆ I MUHIĆ: Sudija Vukoje biće na čelu Apelacionog vijeća